15.11.2013. 12:10h Ažurirano: 15.11.2013. 12:10h\nTehničke izmjene Zakona o finansiranju političkih partija neće pomoći u kreiranju održivih sistemskih rješenja, već će doprinijeti daljim improvizacijama, koje će rezultirati nedovoljnim učincima na polju djelovanja protiv političke korupcije, smatraju u Centru za monitoring i istraživanje (CEMI).\nIz CEMI-ja su, u komentaru dostavljenom skupštinskoj Radnoj grupi za izgrađivanje povjerenja u izborni proces, naveli da su ozbiljno zabrinuti u vezi sa predstojećim usvajanjem izmjena i dopuna Zakona o finansiranju političkih partija.\n"Aktuelnim zakonom promovisan je nepoznat institucionalni sistem kontrole i revizije finansijskog poslovanja političkih partija, zasnovan na ograničenim ovlašćenjima Državne izborne komisije i Državne revizorske institucije"\nOn je naveo da su, tokom rada u Radnoj grupi, nekoliko puta upozoravali na sistemski značaj Zakona o finansiranju političkih partija kao jednog od najznačajnijih antikorupcijskih zakona u pravnom sistemu Crne Gore.\nPrema riječima Dedovića, taj zakon se, zbog nedostatka jasne vizije države na planu djelovanja u borbi protiv korupcije veoma često mijenjao u posljednjih oko deset godina.\n"Izmjene zakonodavnog i institucionalnog okvira odraz su nepostojanja održive politike države u ovoj oblasti koja za rezultat ima nezadovoljavajuće učinke u borbi protiv političke korucpije", ocijenio je on.\nZakoni su, dodaje Dedović, predviđali različite institucionalne mehanizme kontrole i nadzora koji su za posljedicu imali brojne improvizacije i neučinkovitost sistema kontrole nad sistemom finansiranja političkih partija.\nOsnovni cilj izrade novog zakona bio je da se uspostavi održiv sistem kontrole i revizije finansiranja političkih partija i izbornih kampanja i sistem sprječavanja zloupotrebe državnih resursa u toku izbornih procesa uz uspostavljanje jasnih procedura za izricanje sankcija\nStoga je, smatra Dedović, važeći Zakon od predstavnika državnih institucija i nevladinih organizacija zajednički ocijenjen kao korak unazad u odnosu na prethodne zakone.\nOn podsjeća da je Vlada, prepoznajući te sistemske probleme, početkom godine ušla u proces pripreme novog zakona o finansiranju političkih subjekata i izbornih kampanja.\nKako je naveo, osnovni cilj izrade novog zakona bio je da se uspostavi održiv sistem kontrole i revizije finansiranja političkih partija i izbornih kampanja i sistem sprječavanja zloupotrebe državnih resursa u toku izbornih procesa uz uspostavljanje jasnih procedura za izricanje sankcija političkim subjektima i odgovornim licima za nepoštovanje odredbi zakona.\nPrepoznajući značaj zakona, u CEMI-ju su, kako je kazao, prihvatili poziv Ministarstva finansija da uzmemo učešće u Radnoj grupi koja je trebala da priprem Predlog novog zakona o finansiranju političkih subjekata i izbornih kampanja.\n"Međutim, rad ove Radne grupe se sveo na održavanja svega nekoliko sastanaka, koji nijesu rezultirali željenim ishodom", poručio je Dedović.\nU CEMI-ju smatraju i da je neophodno proširiti spektar kazni za nepoštovanje normi zakona, pored prekršajnih, uvedesti i mjere koje predviđaju gubitak sredstava u slučaju teže povrede zakona\n"Od tada, do danas, Radna grupa se nije sastajala. Prijedlog zakona nije usvojen. Sa druge strane, Radna grupa za izgrađivanje povjerenja u izborni proces je takođe prepoznala značaj Zakona o finansiranju političkih partija i uvrstila ga među prioritetne zakone koji će biti razmatrani na zasijedanjima", saopštno je iz CEMI-ja.\nRadna grupa u toku svog rada, kako su rekli, nije posvetila dovoljno pažnje tom veoma značajnom sistemskom zakonu.\nIz CEMI-ja, stoga, kako su rekli, predlažu Radnoj grupi da ne razmatra izmjene i dopune postojećeg Zakona o finansiranju političkih partija.\n"Već da se uputi inicijativa Ministarstvu finansija za realizaciju mjere iz Akcionog plana za sprovođenje Strategije borbe protiv korupcije i organizovanog kriminala za period 2013-2014 shodno kojoj je predviđena priprema i usvajanje novog Zakona o finansiranju političkih subjekata i izbornih kampanja", saopštio je Dedović.\nOn je naveo da je, novim zakonom, shodno Akcionom planu, neophodno uvesti jasna ograničenja u finansiranju rada i izbornih kampanja političkih partija i propisati zabrane upotrebe državnih resursa i odrediti organ nadležan za kontrolu zloupotrebe državnih resursa.\n"Uspostaviti efikasan i nezavisan sistem kontrole i odgovornosti sa jasno definisanim sankcijama i procedurom u pogledu ovlašćenja za pokretanje postupka, u slučaju kršenja zakonskih odredbi, uvesti mogućnosti administrativne istrage instituciji koja kontroliše finansiranje političkih partija (DIK ili Agencija za borbu protiv korupcije)", kazao je Dedović.\nU CEMI-ju smatraju i da je neophodno proširiti spektar kazni za nepoštovanje normi zakona – pored prekršajnih, uvedesti i mjere koje predviđaju gubitak sredstava u slučaju teže povrede zakona, kao i uvesti obavezu organa nadležnog za kontrolu finansiranja političkih partija da za utvrđene nepravilnosti podnese prijavu.\n"Smanjiti iznos članarine na najviše 50 eura na godišnjem nivou, precizirati nadležnost lokalnih samouprava u dijelu izvještavanja prema DIK-u o isplati sredstava političkim partijama”, pojasnio je Dedović.\nKako je rekao, može se zaključiti da je sistemske promjene moguće izvršti jedino kroz usvajanje novog Zakona o o finansiranju političkih subjekata i izbornih kampanja.\n"Tehničke izmjene aktuelnog zakona neće voditi kreiranju održivih sistemskih rješenja već će doprinijeti daljim improvizacijama, koje će rezultirati nedovoljnim učincima na polju djelovanja protiv političke korupcije u Crnoj Gori", zaključio je Dedović.\nVlado DedovićCEMIZakon o finansiranju političkih partija\n29.11. 17:31 h\t112


Omogućen besplatan prijevoz od danas do petka u vozilima GRAS-a\nSARAJEVO Za novogodišnje praznike\nTokom januara svakodnevno če saobraćati linija za Bjelašnicu\nPrije svega, Ministarstvo saobraćaja KS, tj. Vlada KS i preduzeće GRAS omogućili su besplatan prijevoz građana za novogodišnje praznike na svim vidovima javnog gradskog prijevoza, osim na linijma 31e Vijećnica – Dobrinja i 27e Drvenija – Hrasnica (Famos). Besplatan prijevoz je obezbjeđen od 15 sati u utorak, 31. decembra 2019. godine, te cjelodnevno 1. i 2. januara 2020. godine.\nTako će u novogodišnjoj noći tramvajski saobraćaj raditi produženo do 03 sata, s tim da će se od 15 sati odvijati na relaciji Ilidža - Željeznička stanica. Autobuska linija 31e Vijećnica – Dobrinja bit će u funkciji do 02 sata, s tim da će od 15 sati dijelom mijenjati trasu i od Pofalića saobraćati ulicom Hamdije Čemerlića, zatim trolejbuskom trasom do Skenderije i dalje ustaljenom trasom, te tako i u povratku.\nU srijedu i četvrtak, 1. i 2. januara 2020. godine saobraćaj na svim vidovima javnog gradskog prijevoza odvijat će se prema nedjeljnom redu vožnje, s tim da će se 1. januara od 17 sati tramvajski saobraćaj odvijati na relaciji Ilidža - Željeznička stanica, a autobuska linija 31e Vijećnica – Dobrinja umjesto sa Vijećnice polazit će s Trga Austrije, a na relaciji Skenderija – Trg Austrije u oba pravca saobraćati trolejbuskom trasom.\nGRAS Besplatna vožnja\nUkinuta presuda u predmetu GRAS, ponovo će se suditi Jusufraniću\nStudenti izlaze na ulice: Pogledajte kojim će se saobraćajnicama kretati


RIK: Opozicija nema razloge da sumnja u izbore na Kosovu – Info Centar Juga\nRepublička izborna komisija zahvalila je danas Kancelariji OEBS za demokratske institucije i ljudska prava (ODIHR) što se odazvala njenom pozivu i uključila u praćenje aktuelnih izbora za predsednika Republike, saopštenje koje potpisuje predsednik Republičke izborne komisije Vladimir Dimitrijević, prenosimo u celosti.\n„Povodom saopštenja Poslaničke grupe Nova Srbija – Pokret za spas Srbije, želim da naglasim da je, prilikom donošenja Uputstva za sprovođenje glasanja na izborima za predsednika Republike raspisanim za 2. april 2017. godine, na teritoriji Autonomne pokrajine Kosovo i Metohija, Republička izborna komisija imala u vidu odluku Ustavnog suda i nastojala da građanima Republike Srbije sa prebivalištem na Kosovu i Metohiji, koji smatraju da je Kosovo i Metohija neotuđivi deo Republike Srbije, omogući da ostvare svoje Ustavom garantovano pravo i da učestvuju u izboru državnih organa Republike Srbije.\nDužan sam da ukažem da se, počev od izbora za narodne poslanike i izbora za predsednika Republike održanih maja 2012. godine, svi izborni procesi na teritoriji Autonomne pokrajine Kosovo i Metohija sprovode uz direktnu podršku i pod pokroviteljstvom Organizacije za evropsku bezbednost i saradnju (OEBS). U tom smislu, predstojeći predsednički izbori 2. aprila ne predstavljaju nikakav presedan. Opozicija nema nijedan razlog da sumnja u legitimitet izbornog procesa na Kosovu i Metohiji, jer je donošenjem uputstva za sprovođenje izbora na teritoriji južne srpske pokrajine, Republička izborna komisija vodila računa o tome da vladajuća većina ima jednog, a parlamentarna opozicija dva člana biračkog odbora na svakom biračkom mestu, kao i da će tokom celog izbornog procesa na svakom biračkom mestu biti predstavnik OEBS.\nOvom prilikom, kao predsednik Republičke izborne komisije, osuđujem to što se bezbednosno-politička situacija na Kosovu i Metohiji zloupotrebljava, kako bi se Republička izborna komisija optužila za planiranje navodne izborne krađe“ – navodi se u saopštenju.\nStručna praksa za 64 mlada lica\nČlanovi kluba "4×4 Justinijana Prima" u akciji spašavanja


Sabor lekara u Novoj Varoši - Užicka Republika Press\nDom zdravlja u Novoj Varoši u petak i subotu, 22. i 23. spetmebra je domaćin 38.Sabora lekara jugozapadne Srbije i severne Crne Gore, koji će se održati u Domu kulture “Jovan Tomić”.\nOrganizatori ovog tradicionalnog skupa, Dom zdravlja iz Nove Varoši i Srpsko lekarsko društvo (koje od nedavno ima podružnicu i u Novoj Varoši), očekuju da će se ovog puta na Saboru okupiti između 150 i 200 lekara, stomatologa, biohemičara i farmaceuta iz Nove Varoši, Prijepolja, Priboja, Bjelog Polja, Pljevalja i Berana.\nO hroničnim nezaraznim bolestima, zdravstvenoj zaštiti majke i deteta i malignim oboljenjima govoriće desetak eminetnih stručnjaka među kojima je i akademik Radoje Čolović, predsednik Srpskog lekarskog društva .\nSabor, koji je akreditovan od strane Zdravstvenog saveta Srbije, otvoriće državni sekretar u Ministarstvu zdravlja dr Berislav Vekić.\nNa marginama skupa biće održan okrugli sto na temu “Sabor lekara, juče, danas, sutra”, na kojem bi trebalo da se sumiraju rezultati dosadašnjeg saborovanja uz preporuke kako da se u organizacionom smislu narednih godina podigne na viši nivo.\nSabor lekara je prvi put održan davne 1971.godine i od tada do danas njegov značaj i ciljevi ostaju isti – da stručnjaci u oblasti medicine razmene znanja i iskustva, informacije na polju proučavanja etno-patologije i primene naučnih dostignuća u praksi. Sve u cilju kvalitetnije zdravstvene zaštite stanovništva.\nNovovaroški Dom zdravlja je, inače, već bio domaćin ovog skupa i to u oktobru 2011.godine.


Politika Archives - Page 232 of 460 - Studio B\nMarko Đurić: Kosovo – najveća Tadićeva bruka\n2017/07/30 11 months, 20 days ago Detaljno...\nTadićeva bruka živeće doveka i srpski narod nikada neće zaboraviti da je za vreme njegove vladavine Kosovo jednostrano proglasilo nezavisnost, da je srpska vojska desetkovana i ukinut Prištinski korpus dok je on bio ministar odbrane... , kaže Marko Đurić.\nVulin:Isključeno priznavanje Kosova\nVučić: Uspeli smo, dijalog počeo, reaguju odgovorni ljudi\n2017/07/28 11 months, 22 days ago Detaljno...\nPredsednik Srbije Aleksandar Vučić zadovoljan je reakcijama na poziv na unutrašnji dijalog o Kosovu i primetio da ima mnogo izjava "ozbiljnih i odgovornih" ljudi poput Dušana Kovačevića na tu temu.\nDušan Kovačević: Srbija nema decu za ratovanje\n2017/07/27 11 months, 23 days ago Detaljno...\nDušan Kovačević, jedan od najznačajnijih srpskih intelektualaca, nema dileme oko podrške pozivu predsednika Aleksandra Vučića na širok društveni dijalog o Kosovu i Metohiji. Srbija posle stradanja u šest ratova u 20. veku više nema naroda i dece za sedmi rat, jer bi taj novi rat bio kraj ove zemlje, kaže akademik Dušan Kovačević i dodaje da cilj svakog dijaloga koji političari vode u ime građana mora da bude sprečavanje rata u kojem bi ginula srpska deca.\nÐorđević: Unaprediti saradnju sa Kanadom\nU interesu je Srbije i Kanade da unaprede saradnju u oblastima kao što su socijalna pitanja, penzijsko osiguranje, izrada socijalnih karata, unapređenje statusa vojnih veterana, obnova i zaštita ratnih memorijala, izjavio ministar za rad, zapošljavanje, boračka i socijalna pitanja Zoran Ðorđević u razgovoru sa ambasadorom Kanade u Srbiji Filipom Piningtonom.\nStefanović i Skot: Policijska saradnja dveju zemalja dobra\nPotpredsednik Vlade i ministar unutrašnjih poslova Nebojša Stefanović i ambasador SAD Kajl Skot istakli su na sastanku da je policijska saradnja dveju zemalja dobra, kao i da ima prostora za njeno unapređenje.\nVučić prvi put primio akreditive ambasadora\nPredsednik Srbije Aleksandar Vučić primio je akreditivno pismo novoimenovanog ambasadora Islamske Republike Pakistan Sajeda Adila Gilanija, novog ambasadora Belorusije Valerija Briljeva i novog šefa Delegacije Evropske unije u Srbiji Sema Fabricija.\nVreme da Srbija pobeđuje bez ratova\n2017/07/26 11 months, 24 days ago Detaljno...\nPronalaženje trajnog rešenja za kosovski problem je dugačak, zamršen i bolan proces koji zahteva angažovanje svih relevantnih faktora u zemlji, ocenjuju analitičari koji kažu da je poziv predsednika Aleksandra Vučića na unutrašnji dijalog pokušaj da postignemo nacionalnu saglasnost oko najvažnijeg pitanja. "Status kvo" ne može večno da traje, slažu se naši sagovornici i poručuju da bi najgori scenario bio da našoj deci u nasleđe ostavimo rešavanje tog problema.\nPopović zgrožena napadom na Vučića\nČlanica Gradskog veća Tanja Popović navodi da je zgrožena primitivnim napadom vlasnika Kurira Rodića na predsednika Republike Srbije Aleksandra Vučića u vezi sa dugovanjem za porez koji ima Kurir i izjavom koliko vrtića za te pare može da se izgradi.


Ako se nekad zadesite u mestu koje ima svoju kuću za leptire (a ima ih na stotine i na svim kontinentima), ni slučajno nemojte da propustite priliku da je posetite. Kao i na svakoj izložbi bićete upozoreni da ne dodirujete eksponate, ali će zato oni dodirivati vas!\nLeptir kuće su objekti specijalno namenjeni za uzgoj i prikazivanje ovih predivnih insekata i edukativnog su karaktera. Ovi staklenici se uglavnom nalaze u sklopu nekog muzeja ili univerziteta, ali i u vlasništvu privatnih lica. Unutrašnjost jednog takvog objekta je prava tropska oaza, sa prilagođenim klimatskim uslovima i vegetacijom koja pogoduje određenoj vrsti leptira. Svaka kuća leptira ima svog vodiča koji će posetioce upoznati sa osnovnim podacima o zastupljenim vrstama šarenokrilnih insekata, odakle potiču, koliki im je životni vek i slično. Takođe, posetioci imaju priliku da vide zastupljene vrste leptira u svim metamorfološkim fazama od jajeta, preko larve i lutke, do odrasle jedinke.\nPrva kuća leptira je otvorena na Floridi 1988. godine i zove se „Svet leptira”. Ona je dom za više od 20 hiljada živih leptira iz svih delova sveta i stotinama egzotičnih ptica i biljaka.\nNajveća kuća leptira se nalazi u Kuala Lumpuru u Maleziji. To je ustvari zatvoreni park koji obuhvata prostranstvo od 8 hektara i pravi je raj za ove šarenokrilce.\nPalm kuća koja se izdiže nad baštom Hofburg palate u samom centru Beča od 1998. godine je pretvorena u pravu tropsku oazu sa temperaturnim uslovima i vegetacijom koja pogoduje leptirima.\nVeć sedam godina svakog proleća na aerodrom Hitrou stiže na stotine larvi tropskih leptira iz celog sveta. One će biti pažljivo prenete u čuveni londonski Prirodnjački muzej, tačnije u topli i vlažni šator na travnjaku ispred muzeja, gde se održava izložba pod nazivom „Senzacionalni leptiri”. Stručnjaci tvrde da u prirodi samo 10 do 15 procenata „tih dlakavih gusenica” uspe da se transformiše u predivnog leptira, dok je u veštačkim uslovima stopa uspešnosti čak 85 posto. Ove fantastične fotografije su nastale tokom prošlogodišnje izložbe koju nisu propustili ni članovi kraljevske porodice.\nU kućama leptira su često zastupljene različite vrste leptira sa raznih podneblja, te se zajedno mogu naći leptiri Afrike, Južne Amerike, Malezije, Tajlanda, Kostarike, Filipina. Mnoge vrste leptira žive vrlo kratko, neke samo jedan dan, neke do dve nedelje. Za to vreme oni moraju da proizvedu novu generaciju. Daleko malobrojnije su vrste koje žive dugo. U njih spada i poznati kraljevski leptir (monarch), koji u prirodi može da živi čak i duže od šest meseci. U kući leptira posetioci imaju priliku da ugrabe taj senzacionalni trenutak rađanja, ali ako im i promakne, čitavo to okruženje, vlaga, vruć vazduh ispunjen nečujnim lepetom krila tih živopisnih bića, slatkasti miris voća i cveća koji ih privlači su senzacija sama po sebi, a i prilika da se nešto novo čuje i nauči.


Vizner: SAD će podržati Ahtisarijeve zaključke\nAmerički izaslanik za Kosovo Frenk Vizner izjavio je da je bolje sačekati da se završe izbori u Srbiji pa da onda izaslanik UN Marti Ahtisari predstavi svoje predloge o statusu Kosova.\nVizner je najavio da će SAD podržati Ahtisarija u njegovim zaključcima i istakao da rešenje mora da bude izvodljivo, da bude pravedno za sve strane, da ga prihvati većina i da treba da bude omogućeno da ogromna većina Kosovara živi s tim rešenjem. Nadam se, rekao je Vizner, da će posle konačnog rešenja statusa Kosova biti uspostavljen konstruktivan odnos Srbije i Kosova i da će nestati ograničenja u odnosima Srbije i SAD, dve države koje su u prijateljskim odnosima više od 100 godina.\nIzjavu američkog diplomate, savetnik srpskog premijera Aleksandar Simić ocenio je kao ohrabrujuću i dodao da Vlada očekuje da će iskazana dobra volja SAD da imaju dobre odnose sa Beogradom, biti utemeljena na poštovanju međunarodno priznatih granica i teritorijalne celovitosti Srbije. Izjava Frenka Viznera znači i da se na teritoriji Srbije ne može stvarati nova albanska država, smatra Aleksandar Simić.\nA politički direktor Ministarstva spoljnih poslova Slovačke Miroslav Lajčak izjavio je da njegova zemlja očekuje da će predlog specijalnog izaslanika Ujedinjenih nacija Martija Ahtisarija biti doprinos stabilnosti u regionu. Nije bitno samo pitanje statusa koliko je važno da je rešenje rezultat procesa i kompromisa, da nema gubitnika i frustracije i da je povećana stabilnost i bezbednost, rekao je Miroslav Lajčak.


ŽOK Srbijanka014 ubedljiva u Lazarevcu | VAmedia - info portal\n29/05/2015 29/05/2015 Нема коментара на ŽOK Srbijanka014 ubedljiva u Lazarevcu\nOdržan je tradicionalni 16. po redu "Moj prvi turnir" u kategoriji devojčica 2002god i 2003god. Na turniru je učestvovalo 30 ekipa u obe kategorije iz Beograda, Čačka, Lazarevca, Lajkovca, Prijepolja, Pančeva i Valjeva.\nTurnir je trajao dva dana, prvog dana se igralo po grupama a drugog utakmice za plasman, polufinalne i finalne utakmice.\nU obe konkurencije Srbijanka014 je prvog dana bila maksimalna i izborila plasman u polufinala, a ispostaviće se kasnije i finala. U finalu je ekipa 2002 god igrala protiv trenutno jačeg protivnika OK AS (Batajnica) i porazena rezultatom 2:0 (25:15,25:12), dok su mladje devojčice pobedile OK Borac (Čačak) 2:0 (25:23,25:12) i osvojile prvo mesto. Uz pehar i medalje Srbijanka je dobila još jednu nagradu, za najbolju igračicu turnira u uzrastu 2003 god proglašena je Ivana Jerinić(2003god), mlada Valjevka, pred kojom je može se reći svetla budućnost ali i veliki rad da to pokaže i dokaže.\nNa ovom turniru je Srbijanka014 pokazala da ima dosta perspektivnih i talentovanih devojčica, da u budućnosti neće morati da brine za igrački kadar, ali će trebati vreme da prodje da ove "klinke" stasaju i preuzmu ulogu nosioca igre u seniorskim ekipama.


Počela statička testiranja brze pruge, uskoro i dinamička\nTanjug 6. januara 2022. 13:50\nNOVI SAD – Na brzoj pruzi od Beograda do Novog Sada ovih dana počela su statička testiranja pruge, dok se dinamička očekuju tokom januara i februara, kako bi u martu pruga mogla da dobije svoje prve putnike, rečeno je Tanjugu u Infrastrukturi železnice Srbije.\nNadzor obavljaju nemačke železnice „Dojče ban“, a izvođači radova su kompanija ruskih železnica RŽD Internešnel i kineski konzorcijum na čelu sa kineskim železnicama, podsećaju u srpskim železnicama i ističu da je sve to garancija kvaliteta izradnje brze pruge u Srbiji.\n„Sada je svaki dan, čak i svaki sat više važan kako bi se postigao planirani cilj, a to je da u martu brza pruga od Beograda do Novog Sada bude spremna za funkcionisanje i tehnički osposobljena za saobraćaj“, kaže za Tanjug Nenad Stanisavljević iz Infrasturkture železnice Srbije.\n„To će biti sve novi objekti, lepi, funkcionalni i kvalitetni koji putnicima zaista omogućavaju zadovoljstvo ne samo brzog putovanja, nego prijatnog i lepog boravka u železničkim objektima“, kaže Stanisavljević.\n„Naravno, ono što će za putnike biti najvidljivija korist jeste vreme putovanja koje će maksimalno biti skraćeno, od Novog Sada do Beograda, na nekih 30 minuta, a od Beograda do Subotice na nekih sat i po. To će omogućiti brzu fluktuaciju ljudi, mogućnost da se na jednom mestu radi, na drugom živi“, rekao je Stanisavljević.\n„Putnici su izgubili poverenje u putovanje vozovima, železnica je praktično bila zaboravljeno saobraćajno sredstvo u Srbiji. Potrebno će biti malo vremena da se putnici naviknu, da shvate koliko je kvalitetnije, brže i bolje putovati novim vozovima. Koliko će im to doneti, ne samo uštedu u vremenu, nego udobnost u putovanju“, rekao je Stanisavljević u razgovoru za Tanjug.\n„Nijedan investitor neće da investira tamo gde nema izgrađenih puteva i gde nema izgrađene pruge. Izgradnjom cele deonice otvaramo prostor velikim investitorima da imaju razgranatu železničku mrežu koja će im omogućiti da jednostavnije i lakše donose odluke gde će da investiraju“, objasnio je on.\nIzgradnja pruge za velike brzine od Beograda do Subotice ka Budimpešti deo je međunarodne železničke transferzale i novog Puta svile, koja će omogućiti brz i efikasan transport robe i putnika na ovoj deonici i dalje ka jugu Evrope“, naglasio je Stanisavljević.


“Nove mere Vlade Srbije protiv koronavirusa sutra, ako ne danas…” - Blok vesti\nNaslovna Iz minuta u minut “Nove mere Vlade Srbije protiv koronavirusa sutra, ako ne danas…”\n“Nove mere Vlade Srbije protiv koronavirusa sutra, ako ne danas…”\nSavetnica za medije predsednika Srbije Suzana Vasiljević izjavila je danas da će “sutra, ako ne danas” biti objavljene nove mere Vlade protiv širenja zaraze korona virusom.\nVasiljević je za televiziju Prva kazala da je juče, na sastanku Kriznog štaba predsednik Srbije Aleksandar Vučić upitao struku da li je neophodno zatvoriti “tri grada koja su žarišta” – Beograd, Valjevo i Niš, na šta je, kako je navela, struka rekla da to za sada nije neophodno.\nOna je ocenila da novinarima nije lako u vreme društvenih mreža i da oni nalaze načine za najbrži dolazak do informacija, ali da je za sada većina medija “na visini zadatka”.\nVasiljević je kazala da državni organi pre iznošenja u javnost “proveravaju informacije nekoliko puta”.\nVasiljević je, komentarišući pozitivan test na korona virus državnog sekretara u Vladi Srbije Branislava Blažića navela da su njegovi saradnici testirani i da su “koliko ona zna” rezultati testova negativni.\nPrethodni tekstKoronavirus: Još dva smrtna slučaja u Srbiji – ukupno šest, broj zaraženih po gradovima i opštinama, Vulin o Sajmu, u Kini i danas bez lokalno zaraženih\nSledeći tekstDrugi konvoj sa oko 200 državljana Srbije krenuo iz Slovenije: Bili su “zaglavljeni” zbog mera protiv koronavirusa


Lavrov: Agresivna manjina EU ne dopušta da se situacija u Ukrajini regulira - Russia Beyond Croatia\nLavrov: Agresivna manjina EU ne dopušta da se situacija u Ukrajini regulira\n26. SIJ 2016.\nAgresivna manjina u Evropskoj uniji uz podršku Sjedinjenih Američkih Država ne dopušta javnosti da shvati da ukrajinski konflikt prelazi u fazu reguliranja, izjavio je ruski ministar vanjskih poslova.\nNa press-konferenciji održanoj u Diplomatskoj akademiji MVP-a Rusije Sergej Lavrov je objasnio da se „agresivna manjina Europske unije“ ponaša tako jer se boji da će nakon povlačenja oružja na red doći i druge točke minskih sporazuma od 12. veljače, prenosi TASS.\n„A to je zajednički rad Kijeva, Donjecka i Luganska na posebnom statusu tih teritorija koji treba jamčiti novi Ustav Ukrajine“, rekao je Lavrov. „To je i zakon o izborima u tim dijelovima Ukrajine i amnestija za sve sudionike oružanih sukoba na jugoistoku i čitav niz drugih pitanja koja traže političku volju i konstruktivni prilaz.“\nLavrov je skrenuo pažnju na to da, na žalost, i pored svih izjava Petra Porošenka o tome kakav je on „predsjednik mira“ u državi dominira „stranka rata“, koju predstavljaju drugi članovi ukrajinskog rukovodstva.\n„A ti članovi ukrajinskog rukovodstva, članovi 'stranke rata' dobivaju vrlo jaku podršku iz inozemstvo“, dodao je Lavrov.\n„Apsurd situacije je sve očigledniji većem broju naših zapadnih partnera i ja sam siguran da će razum pobijediti“, istaknuo je šef ruskog MVP-a.


Samos - studija slučaja spontanog turizma: Samo ne ponedeljkom - Biznis i Finansije\nHome\tPosle 5\tSamos – studija slučaja spontanog turizma: Samo ne ponedeljkom\nSamos – studija slučaja spontanog turizma: Samo ne ponedeljkom\nby bifadmin 24. septembra 2016.\nTurizam na Samosu, iako glavna privredna grana, razvijao se, uglavnom, spontano. To vam nudi priliku da steknete neverovatnu kondiciju u obilaženju prirodnih i arheoloških atrakcija i proročki dar u njihovom pronalaženju. Uživaćete u retko viđenoj opuštenosti stanovnika i mogućnosti da auto parkirate bilo gde, samo ne ponedeljkom, jer je to jedini dan u sedmici kada nadležni izlaze u kontrolu.\nSamos je grčko ostrvo u Egejskom moru s pogledom na Tursku. Jedna od njegovih plaža udaljena je svega 1.200 metara od obale Male Azije, ali ako pokušate tamo da preplivate, društvo će vam praviti grčki borbeni avioni koji često nadleću morsku granicu. Ništa manje uzbudljiva avantura čeka vas i u unutrašnjosti ostrva. Ukoliko se upustite u istraživanje, uverićete se kako su u reklamama turističkih agencija tačne dve stvari: da možete uživati u izuzetnoj prirodi koju čovek još nije stigao da uništi, te da su vam na raspolaganju autentični, nekomercijalizovani sadržaji. Jedino što vas niko ne upozorava da su u njihovom pronalaženju neophodne detektivske veštine i obuka za orijentaciju u prirodi.\nDrugim rečima, nalazite se na ostrvu čiji su stanovnici prepustili turizmu da se, uglavnom, razvija sam od sebe. To znači da do najlepših plaža – i to ne samo divljih, već i onih uređenih – vode prašnjavi putevi koji opstaju bez mnogo ljudske intervencije i zato, logično, predstavljaju noćnu moru za vlasnike automobila, uključujući i lokalne rentakar agencije. Dodatno, čak i uz nesebičnu podršku veoma ljubaznih meštana, treba vam proročka intuicija da ih pronađete, jer nema uvek putokaza, niti ih možete locirati na mapi. Primera radi, do plaže Mikro Seitani, nalik tropskoj oazi sa razglednica, ide se pola sata kroz šumu, uz pomoć oznaka na drveću koje su sprejom obeležili sami turisti, kad im je dozlogrdilo da se neprestano gube.\nTo je tek uvod u pravu avanturu, zvanu pohod na Potami vodopade u šumovitoj unutrašnjosti ostrva. Do njih se može stići jedino u kupaćem kostimu i sa mobilnim telefonom u zubima, jer se pešači rekom uzvodno, koja je u nekim delovima visoka i do metar i po, a sledi i iznenađenje u vidu veranja uz konopac. Sve ovo, naravno, saznate tek kada stignete na početak staze ka vodopadima, pa vam se ne vraća nazad kada ste već i dotle prevalili prilično dug put.\nUz posete uvalama, vodopadima, ili podvodnim pećinama za koje ste još i čuli, imate mogućnosti da se osećate kao istraživači nepoznatih predela, pronalazeći one koje nigde nisu ni obeleženi, ni ubeleženi. Neretko, taj užitak vas prati i prilikom potrage za pojedinim muzejskim eksponatima, zaraslim u rastinje, koje se prema objašnjenju lokalnih kustosa „može ukloniti samo u julu i avgustu, a baš tada je turistička sezona, pa zato to i ne radimo“.\nIpak, vredi se upustiti i u istorijsku avanturu ovog ostrva koje se, prema nalazima geologa, usled tektonskih potresa svojevremeno „uspešno otcepilo“ od Male Azije, ali nije uspelo da se odbrani od ljudskih osvajača u liku Persijanaca, Atinjana, Egipćana, rimskih i osmanlijskih imperatora, da bi se tek nakon Balkanskih ratova „stacioniralo“ pod grčkom zastavom. Stoga, u tipičnoj mediternaskoj arhitekturi belo okrečenih kuća sa plavim prozorima i vratima, „gerilski“ deluju vizantijske crkve i građevine u venecijanskom, turskom i makedonskom stilu.\nNajpoznatiji potomak ostrva je antički filozof i matematičar Pitagora, koji je istorijskom ironijom bio primoran da ode odatle u vreme vladavine tiranina Polikrata u šestom veku pre nove ere. Danas je mesto nazvano po njemu, Pitagorion, jedna od najposećenijih turističkih destinacija, a najprodavaniji suvenir je replika Pitagorine „Čaše umerenosti“, namenjene vinu. Ono se u ovu čašu može sipati samo do obeležene granice, a ukoliko se ona pređe, poseban mehanizam prosipa višak vina kroz rupu na stalku, pravo u krilo onoga koji pije. Zato će, kaže naravoučenije, „on biti postiđen zbog pohlepe, a vino protraćeno“.\nSlatko vino od belog grožđa je, s druge strane, najpoznatiji i najautentičniji proizvod u lokalnoj gastronomiji, koja se, uglavnom, ne razlikuje mnogo od tipične grčke kuhinje. Iako je zemlja veoma plodna i pogodna za poljoprivredu, pre tridesetak godina lokalne vlasti su se okrenule razvoju turizma kao glavnoj privrednoj grani, koja danas čini oko 80% ostrvske ekonomije. Uprkos već pomenutoj spontanosti u toj strategiji i poslednjem dostupnom podatku iz 2007. da na Samosu svega 12,5% smeštajnih kapaciteta čine hoteli sa četiri i pet zvezdica, turistička sezona je ozbiljno posustala tek sa najnovijom migrantskom krizom, koja je na ovom i ostalim grčkim ostrvima u blizini Turske, Kosu i Lezbosu, umanjila broj turista za 35 do 40%.\nNastojanja lokalnih vlasti i vlasnika tamošnjih turističkih agencija da prošle godine oko 150.000 izbeglica u tranzitu ka ekonomski atraktivnijim članicama EU drže u kampovima bez dozvole kretanja, više su uzburkala organizacije za ljudska prava, nego što su umanjile štetu izazvanu senzacionalističkim medijskim izveštajima. Zato, iako se turizam polako oporavlja, a na Samosu je mirnije nego u Beogradu, mnoge porodice su ostale bez posla i prihoda od ove delatnosti.\nOvde niko ne plaća, osim nas Merkelovoj\nTo se, ipak, ne oseća preterano u ponašanju lokalnih žitelja, koji se sa životnim nedaćama nose uz posebnu vrstu stoicizma, obilno začinjenog opuštenošću. Tako, nije nimalo neuobičajeno da kada iznajmljujete vozilo od rentakar agencija (jer uprkos pomenutim putevima, avanturističkom duhu i kondiciji, površinu od preko 470 kvadratnih kilometara teško je obići peške), možete ga dobiti po veoma pristupačnoj ceni ako ste simpatični vlasnicima. Ostalo je na vama, počev od pronalaženja parking mesta, s obzirom da je malo njih obeleženo. Ne čudite se ni ako vam na pitanje gde da parkirate vozilo u glavnom gradu Vatiju i koliko to košta, domaći taksista odgovori: „Ma ovde niko ništa ne plaća, osim nas, Merkelovoj“.\nVrlo brzo će se ispostaviti da možete parkirati auto skoro svuda, samo ne ponedeljkom, jer je to jedini dan u sedmici kada nadležni izlaze u kontrolu i pišu kazne za nepropisno parkiranje. Ni druge institucije nisu baš revnosne da turistima otvore vrata na dane praznika, bilo da su svetovni, religijski, državni ili lokalni. Avantura ne prestaje ni kada poželite da vratite auto rentakar agenciji u glavnoj ulici Pitagoriona, koja je popodne zatvorena za saobraćaj, a njenog vlasnika mrzi da pešači do vozila koje je parkirano u blizini. Ako u nastojanju da auto dovezete do same agencije napravite saobraćajni prekršaj, osoba u policijskom automobilu, ali u civilnoj odeći „kao za plažu“, samo će prokomentrisati nešto na grčkom i pustiti vas da i dalje kršite pravila dok ne stignete do cilja.\nNesklonost meštana ka pešačenju može biti, međutim, dobra prilika za preduzetničke inovacije. Tako je jedan bračni par, nakon što su oboje ostali bez posla, otvorio piceriju, ali kako je mesto suviše malo da bi se palila kola, a stanovnici ne vole da pešače, vlasnici picerije odnose sami svoje proizvode mušterijama – peške. Pomenuti primeri, uključujući i poklon u vidu bombona i flašica s vodom za „dalji put“ od vlasnika plaže na kojoj ste proveli jedno prepodne, predstavljaju svojevrsni šarm ovog neobičnog grčkog ostrva.\nMada je Samos „kao rođen“ za avanturiste, za one koji fizički nisu u mogućnosti ili, jednostavno, ne žele da se uživljavaju u ulogu Indijane Džonsa a sanjaju odmor u prirodi bez buke, ostrvo nudi sve ono što je bitno za moderno turističko mesto: aerodrom, dobre hotele i lokale sa dostupnim internetom, obilje uslužnih delatnosti i žitelje koji vrlo pristojno govore engleski jezik.\nUsporio ekonomski rast u evrozoni\nEU pomaže firmama iz centralne Evrope na uštrb onih iz istočnih članica


Vlasti u BiH moraju što prije da donesu Zakon o javnim nabavkama - Akta.ba\nVlasti u BiH moraju što prije da donesu Zakon o javnim nabavkama\n02.04.2019. 13:12 / Izvor: Akta.ba\nBez nadogradnje u procesu javnih nabavki Bosna i Hercegovina ne može postati članica Evropske unije, jasan je stav predstavnika međunarodne zajednice u BiH. Oni su danas na konferenciji za medije na temu "Predstavljanje rada i posebnih projekata Agencije i ključnih partnera za unaprijeđenje sistema javnih nabavki u BiH" pozvali vlasti u BiH da napokon usvoji dopune Zakona o javnim nabavkama kako bi se uklonili nedostaci važećeg zakona i onemogućila korupcija, ali i uskladio s pravnom stečevinom Evropske unije.\nLars-Gunnar Wigemark, šef Delegacije EU u BiH i specijalni predstavnik EU u BiH ovom prilikom je rekao kako će za donošenje Zakona trebati sveobuhvatni napori svih nivoa vlasti, ali i civilnog sektora.\nJasno je podcrtao kako su javne nabavke temelj pravne stečevine EU te bez takvog efikasnog i transparentnog zakona niti jedna država pa ni BiH neće moći postati članicom EU.\nSmatra kako je u BiH potrebno uvesti kulturu poštovanja pravila i zakona da se zna ukoliko se zakoni prekrše da slijedi kazna i posljedice.\nPo njemu usvajanje Zakon treba se desiti što prije, čime će BiH poslati jasnu sliku da se želi boriti protiv korupcije.\nPeter Duffy, direktor USAID-a u BiH kazao je kako korupciju treba posmatrati kao kompjuterski virus, kada uđe u sistem uspori sve.\n"U BiH usporava investicije i umanjuje povjerenje u vlast. Svaka marka koja skrene sa pravog puta neće biti utrošena u izgradnju bolnica, škola i drugih ustanova. Korupcija usporava i razvoj malih preduzeća i građani to znaju. Korupcija je gorući problem, te je vrijeme da se nešto poduzme", kazao je Duffy. Naglasio je kako je potrebno uvesti sankcije kako bi se poštovao Zakon, kao i inspekciju koja će kontrolisati primjenu zakona.\nMatthias Muehle, rukovodilac programa u GIZ-u sličnog je razmišljanja. Kaže da je funkcionalan sistem javnih nabavki dobra osnova za pružanje kvalitetnih usluga u privredi, i to na zakonit i transparentan način.\nPrema njegovim riječima, EU pridaje veliki značaja unapređenju sistema javnih nabavki, a taj primjer trebalo bi da slijedi i BiH.\nU okviru prezentacije projekata i rada Agencije najavljeno je da bi do 2023. godine trebao cijeli sistem i procedure javnih nabavki biti u elektronskom obliku s ciljem korištenje digitalnih tehnologija, a dio toga već je i sada omogućen.\nIstaknuto je da će uvijek biti zloupotreba u sistemima javnih nabavki, ali izražena je nada da će donošenjem izmjena zakona, što se očekuje do kraja godine, jer nema prepreka za njegovo usvajanje, zloupotreba biti sve manje.\nĐenan Salčin, v.d. direktora Agencije za javne nabavke BiH je najavio da će od 2023. godine sve procedure javnih nabavki biti sprovođene elektronskim putem.\nU ovoj godini kazao je kako će profunkcionisati E –Dostava ponuda, E- Otvaranje, E- Evaluacija, E- Odluke o okončanju postupka nabavke i E- Direktni sporazum (NMV).\nOsvrćući se na rezultate iz prošle godine je kazao, od 225 praćenja pojedinačnih postupaka javnih nabavki u BiH u prošloj godini procesuirano ih je samo četiri.\n"Naša namjera je da identifikujemo i kaznimo koruptivna ponašanja s ciljem sprečavanja korupcije. BiH je odlučila da napravi iskorak na tom planu", rekao je Salčin.\nNajavio je da Agencija za javne nabavke namjerava provesti i niz drugih projekata u ovoj godini s ciljem unapređenja sistema poput edukacije kadrova na svim nivoima, a u tome će im pomoći, pored EU i USAID-a, i Njemačka agencija za međunarodnu saradnju (GIZ).


Za nabavku vakcina odobreno više od osam miliona KM - FILTER\nZa nabavku vakcina odobreno više od osam miliona KM\nUpravni odbor Kompenzacionog fonda Republike Srpske održao je danas sjednicu na kojoj je prihvatio Informaciju o potrebi obezbjeđivanja finansijskih sredstava za nabavku dodatnih količina vakcina za sprovođenje procesa vakcinacije protiv kovida 19 u Republici Srpskoj, te odobrio 7.257.600 KM bez PDV-a (8.491.392 KM sa uključenim PDV-om), saopšteno je iz Biroa Vlade za odnose sa javnošću.\nUpravni odbor se upoznao sa Informacijom o poslovnim subjektima koji ispunjavaju uslove za refundaciju sredstava po osnovu iskorištenih turističkih vaučera u periodu od 1. do 31. maja iz sredstava Kompenzacionog fonda Republike Srpske.\nMinistarka trgovine i turizma Suzana Gašić izjavila je Srni da su sredstva koja je odobrio Kompenzacioni fond namijenjena za nabavku 160.000 doza kineske vakcine protiv virusa korona, za 80.000 građana Srpske.\nGašićeva je rekla da će ova količina vakcine biti nabavljena u narednom periodu, te pozvala građane da se vakcinišu u što većem broju.\nUpravni odbor je zaključio da je Ministarstvo trgovine i turizma dostavilo spisak poslovnih subjekata koji ispunjavaju uslove za refundaciju sredstava po osnovu iskorištenih turističkih vaučera u periodu od 1. do 31. maja u skladu sa Uredbom o uslovima i načinu korištenja turističkih vaučera u ugostiteljskim objektima.\nOvim zaključkom odobrena je isplata sredstava u ukupnom iznosu od 276.779 KM u svrhu finansijske pomoći za saniranje posljedica izazvanih virusom korona po osnovu iskorištenih turističkih vaučera u pomenutom periodu za 54 poslovna subjekta.\nIsplata će se vršiti na osnovu pojedinačnih rješenja koje će za svakog poslovnog subjekta i preduzetnika donijeti resorno ministarstvo.\nUpravni odbor Kompenzacionog fonda upoznao se sa Informacijom o realizaciji Uredbe o dodjeli sredstava za saniranje posljedica pandemije virusa korona za mart 2021. godine.\nUpravni odbor zaključio je da su nadležna ministarstva dostavila Spisak poslovnih subjekata koji ispunjavaju uslove za isplatu sredstava za mart 2021. godine.\nOdobrena je isplata sredstava u ukupnom iznosu od 2.550.756 KM u svrhu dodjele sredstava po osnovu Uredbe za 4.136 poslovnih subjekata i preduzetnika za 7.654 radnika, i to :\n– Ministarstvu trgovine i turizma 1.430.439 KM za 2.554 poslovna subjekta i preduzetnika i 5.070 radnika,\n– Ministarstvu privrede i preduzetništva 582.676 KM za 1.525 poslovna subjekta i preduzetnika i 2.051 radnika,\n– Ministarstvu finansija 492.972 KM za 23 poslovna subjekta i preduzetnika i 454 radnika,\n– Ministarstvu porodice, omladine i sporta 31.833 KM za 26 poslovna subjekta i preduzetnika i 46 radnika i\n– Ministarstvu prosvjete i kulture 12.834 KM za osam poslovnih subjekta i preduzetnika i 33 radnika.\nUpravni odbor Kompenzacionog fonda usvojio je Informaciju u vezi realizacije Programa podrške zapošljavanju djece poginulih boraca, nezaposlenih demobilisanih boraca i RVI “Zajedno do posla” za 2021. godinu za doznaku sredstava u iznosu od 5.000.000 KM, u cilju realizacije Programa “Zajedno do posla” za 2021. godinu.\nOdobrena je isplata sredstava JU Zavod za zapošljavanje Republike Srpske u ukupnom iznosu od 5.000.000 KM za realizaciju Programa podrške zapošljavanju djece poginulih boraca, nezaposlenih demobilisanih boraca i RVI “Zajedno do posla” za 2021. godinu.\nUpravni odbor Kompenzacionog fonda upoznao se sa Informacijom Republičke uprave civilne zaštite o potrebi finansiranja uvoznih dadžbina na donirani građevinski materijal za zemljotresom pogođeno područje opštine Kostajnica i opštine Novi Grad u ukupnom iznosu od 100.000 KM.\nUpravni odbor je odobrio Republičkoj upravi civilne zaštite 30.300 KM za izmirenje uvoznih dadžbina na donirani građevinski materijal za Kostajnicu, te 69.700 KM za izmirenje uvoznih dadžbina na očekivanu donaciju u građevinskom materijalu za opštinu Novi Grad.\nPrethodna Upozorenje na obilne padavine\nSledeća Za vakcinisane u Crnoj Gori turistički vaučer od 50 evra


Press Online :: Politika :: ĐURIĆ: Priština nam nije dostavila nove informacije o ubistvu Olivera Ivanovića\nĐURIĆ: Priština nam nije dostavila nove informacije o ubistvu Olivera Ivanovića\nDirektor Kancelarije za Kosovo i Metohiju Marko Đurić izjavio je danas da Priština Beogradu nije dostavila nikave nove informacije o ubistvu lidera Građanske inicijative SDP Olivera Ivanovića.\nVoleo bih kada bi nam prištinske institucije, umesto upiranja prsta, pružile bar jedan konkretan relevantan odgovor i kada bi pristupile saradnji, rekao je Đurić novinarima u pauzi okuruglog stola o zdravstvenoj situaciji u pokrajini, koji je organizovan u okviru unutrašnjeg dijaloga o Kosovu i Metohiji.\nPrema rečima direktora Kancelarije, potrebno je da međunarodne institucije izvrše pritisak na Prištinu kako bi sarađivala sa Beogradom u cilju rasvetljavanja ubistva Ivanovića.\nĐurić je dodao da Srbija nastavlja da vodi svoju istragu. Ivanović je ubijen 16. januara s leđa, sa šest metaka iz vatrenog oružja, u Kosovskoj Mitrovici ispred sedišta stranke koju je osnovao. Upitan da li zna nešto o napadu na kuću u kojoj živi prva supruga Olivera Ivanovića, koji se dogodo noćas, Đurić je odgovorio da će proveriti.


Mrkonjić: Koridor 10 gotov do polovine 2013. - Bizlife.rs\nMrkonjić: Koridor 10 gotov do polovine 2013.\n18:52 Beograd, 20/12/2011\nMinistar za infrastrukturu i energetiku Milutin Mrkonjić izjavio je danas da je od početka njegovog mandata u Srbiji izgrađeno oko 180 kilometara autoputa na trasi Koridora 10 od nedostajućih 330 kilometara, kao i da će taj putni pravac biti završen do polovine 2013. godine.\nZa preostalih 150 kilometara su raspisani tenderi i to je veliki uspeh, rekao je Mrkonjić na predstavljanju rezultata rada ministarstva tokom mandata ove vlade.\n„To je, verujte mi, veliki uspeh – da se za oko pet godina završi 330 kilometara autoputa“, istakao je Mrkonjić, dodajući da rokovi koje je davao u prethodnom periodu u vezi sa izgradnjom Koridora 10 kroz Srbiju nisu bili u celini poštovani jer naša privreda nije bila u stanju da prati tu dinamiku.\nMinistar je kazao da je šansa bila data našim građevinskim preduzećima za izgradnju puteva i da je to, takođe, uticalo na probijanje pojedinih rokova, naglasivši da su zato sada osposobljena da se izbore na međunarodnim tenderima za izgradnju preostalih deonica Koridora 10.\nOn je kazao da domaće firme imaju velike šanse da dobiju posao na tenderima za deonice na jugu Srbije.\nNa prezentaciji rada ministarstva je istaknuto da je u prethodnih tri i po godine u Srbiji, pored radova na Koridoru, izgrađen veliki broj lokalnih puteva i manjih mostova, obnovljena putna mreža širom Srbije, a kao najveći uspesi su izdvojeni: izgradnja novog mosta preko Dunava kod Beške u dužini od 2,2 kilometara, kompletiranje autoputa od Horgoša do Beograda, izgradnja obilaznice oko Beograda i obnova beogradskog mosta „Gazele“.\nGovoreći o dobrim rezultatima, predstavnici ministarstva su izdvojili i početak realizacije projekata za železnički Koridor 10, radove na izgradnji Koridora 11, uspešan rad Agencije za kontrolu letenja i Direktorata za civilno vazduhoplovstvo, kao i bolje poslovne rezultate „Jat ervejza“ i Železnica Srbije.\nMrkonjić je kazao novinarima da je već poznata konačna cena izgradnje novog mosta preko Dunava kod Beške, ali da će javnosti biti poznata u narednih nekoliko dana.\nOn je dodao da je Ministarstvo za infrastrukturu i energetiku danas dobilo od Rusije još 300 dozvola za drumski transport i zahvalio se ambasadoru Rusije u Beogradu Aleksandru Konuzinu.\nSavetnik premijera za energetiku Petar Škundrić izjavio je da je u prethodne tri godine u energetski sektor Srbije ukupno investirano oko tri milijarde evra.\nŠkundrić, bivši ministar za rudarstvo i energetiku, rekao je da je planirano da se do 2017. u energetski sektor uloži ukupno devet milijardi evra, od čega će sedam milijardi evra biti obezbeđeno sa strateškim partnerima, 1,8 milijardi evra od EPS – a i ostalo iz drugih izvora.\nOn je rekao da su ukupne investicije Elektromreže Srbije od 2008. do 2011. iznosile oko 130 miliona evra.\n„Srbijagas“ je u periodu od 2008. do 2011. investirao ukupno 162 miliona evra, a NIS je, prema rečima Škundrića, investirao od 2009. do sada 540 miliona evra.\nPrezentaciji su prisustvovali zamenik premijera i ministar policije Ivica Dačić, predsednica Skupštine Srbije Slavica Đukić – Dejanović, ministar prosvete Žarko Obradović, predsednik Skupštine grada Beograda Aleksandar Antić i mnogobrojni diplomatski predstavnici i ambasadori, kao i predstavnici EU i međunarodnih finansijskih institucija.\nNa svečanosti koja je usledila posle prezentacije pevao je poznati pevač Vlado Georgijev.\nmilutin mrkonjić koridor 10 Srbija


Milković: Seljačka stranka poslednja šansa za seljaka - Bujanovačke\nPočetna NASLOVNA Milković: Seljačka stranka poslednja šansa za seljaka\nMilković: Seljačka stranka poslednja šansa za seljaka\nBujanovačke7. feb 2016.NASLOVNA, POLITIKA, Uncategorized @sr3\nBujanovac, 7.februar 2016. – Naša stranka je poslednja prilika za spas sela i seljaka u opštini jer je poljoprivreda fabrika pod otvorenim nebom na čijem razvoju mora da se zasniva ekonomski razvoj opštine- poruka je koju je na osnivačkoj skipštini Odbora Ujedinjene seljačke stranke (USS) uputio Miodrag Milković.\nPredsednik odbora Milković rekao je da je stranka otvorena za sve, bez obzira na nacionalnu pripadnost, koji žive od sela i za selo.\nMilković, koji je direktor Veterinarske stanice u Bujanovcu, pred prepunom „malom salom“ Doma kulture, poručio je da će se stranka zalagati za povećanje opštinskog budžeta za poljoprivredu, koji sada iznosi 1,5 odsto, na pet procenata.\n-Italijanski partner koji je ranije poslovao sa Jugokopom, zainteresovan je za petogodišnji zakup ove klanice, ali je problem što zakon ne dozvoljava zakup duži od godinu dana jer je Kompanija u stečaju. Učinićemo sve da taj problem rešimo jer bi ponovnom otvaranjem Jugokopa najviše koristi imali stočari ali i čitava zajednica – poručio je Milković.\nSedište USS je u Svrljigu a osnivačkoj skupštini prisustvovao je i njen šef Milija Miletić, narodni poslanik. Ova stranka je u parlament ušla na listi SNS, a bujanovački odbor će, kako je rekao Milković, na lokalnim izborima nastupiti kao deo bloka koji budu predvodili naprednjaci.\nNenad Mitrović, narodni poslanik SNS, rekao je na osnivačkoj skupštini USS da je cilj da lista koju bude vodila ta stranka osvoji bar 15 mandata čime bi srpski blok postao respektabilna politička snaga:\n-Ključ ekonomskog napretka je politička stabilnost – kazao je Mitrović.\nMilković je sa još jednim odbornikom krajem prošle godine napustio grupu gradjana čiji je lider bio sa Stojančom Arsićem.\nOdnivačkoj skupštini su prisustvovali i predstavnici nekoliko političkih partija iz Bujanovca, kao i funkcioneri Opštine Svrljig iz redova\nPrevious PostMitrović: U ponedeljak pregovori sa Ujedinjenom seljačkom strankom Next PostMilković osniva Seljačku stranku\n3 thoughts on “Milković: Seljačka stranka poslednja šansa za seljaka”\nMiki Maus 8. februara 2016. at 01:10\nKakvu COOL kravatu Boško ima… Tužiće ga „The Walt Disney Company“ zbog piraterije.\nMica 7. februara 2016. at 18:06\nMiško preletacu, koja ti je ovo stranka po redu!?\nMiško 8. februara 2016. at 01:05\nStojančo, ne plači !


Tolstoj i Handke u Beogradu na Međunarodnoj konferenciji o NATO bombardovanju SRJ - Sputnjik Srbija\n00:31 24 Oktobar 2020\nTolstoj i Handke u Beogradu na Međunarodnoj konferenciji o NATO bombardovanju SRJ\n09:10 22.03.2019 (osveženo 10:54 22.03.2019) Preuzmite kraći link\nPotomak slavnog ruskog pisca Tolstoja Petar Olegovič Tolstoj i jedan od najpoznatijih evropskih i svetskih savremenih pisaca Peter Handke učestvuju na Međunarodnoj konferenciji povodom 20. godišnjice oružane agresije NATO na našu zemlju koja danas počinje sa radom u Domu Vojske Srbije u Beogradu i završava se sutra.\nTolstoj je zamenik predsednika Državne dume Rusije i jedan od bliskih saradnika ruskog predsednika Vladimira Putina, a u Rusiji je poznat i kao „srpski Tolstoj“. Naime, njegovi preci su posle 1917. godine kao izbeglice živeli u Srbiji, a potom se vratili u Rusiju. Pored književnosti, Tolstoja i Handkea ujedinjuje privrženost istini i miru, kao i postojano prijateljstvo sa Srbijom i oštra osuda zločinačke agresije NATO-a.\nKonferenciji prisustvuje i oko 300 drugih osvedočenih prijatelja Srbije iz oko 50 zemalja sa svih kontinenata. Među njima su Brazilka Sokoro Gomes, predsednica Svetskog saveta za mir, izraelski naučnik Gideon Grajf, autor knjige „Jasenovac — Aušvic na Balkanu“, Ivan Antonovič, bivši ministar inostranih poslova Belorusije i mnoge druge ličnosti iz sveta nauke, umetnosti diplomatije i publicistike, navodi se u saopštenju organizatora.\nKonferenciju i međunarodnu smotru dokumentarnih filmova o agresiji NATO-a, koja će biti održana u Jugoslovenskoj kinoteci, kao i druge aktivnosti organizuju Beogradski forum za svet ravnopravnih, Klub generala i admirala Srbije, SUBNOR Srbije i Društvo srpskih domaćina.


UŽIČANI DOMINIRALI NA PRVOM AUTOSLALOMU U ARANĐELOVCU - Užice Oglasna Tabla\nUŽIČANI DOMINIRALI NA PRVOM AUTOSLALOMU U ARANĐELOVCU\nавгуст 23, 2017 0234\nProteklog vikenda, u subotu, 19. avgusta , u Aranđelovcu je održan prvi ovogodišnji autoslalom koji se boduje za šampionat Srbije. U konkurenciji 35 vozača iz Srbije i Hrvatske, Užičani: Slobodan Jakovljević i Dejan Pejić su dominirali u generalnom plasmanu, a sa ovog takmičenja doneli su još po dva pehara, kao i drugo mesto u plasmanu klubova za užički klub: ASD Užice Reli Tim, čime su i pokazali i dokazali da naš grad, tradicionalno, ima šampione u svim autsportskim disciplinama. Pored toga, Slobodan Jakovljević sezonu je počeo sa prvom u nizu, kako se nada, pobeda, u trci za ponovno osvajanje titule prvaka Srbije u disciplini autoslalom u kojoj je godinama unazad neprikosnoven.\nNakon letnje pauze, proteklog vikenda startovala su autosportska takmičenja u Srbiji ,a prvo u drugom delu sezone je autoslalom u Aranđelovcu održan 19. avgusta na kome su dominirali vozači iz užičkog autosportskog udruženja Užice Reli Tim: Slobodan Jakovljević i Dejan Pejić. Slobodan Jakovljević je ponovio prošlogodišnji uspeh, a titulu šampiona u ovoj disciplini potvrdio je osvojenim prvim mestom u generalnom, najboljim vremenom u grupi dva i u klasi pet. Njegov klupski kolega, Dejan Pejić osvojio je drugo mesto u generalnom , drugo u grupi dva, i prvo mesto u klasi šest. Ovim rezultatima, njih dvojica omogućili su da Užice Reli Tim osvoji dovoljno bodova za drugo mesto u klupskom plasmanu, iza organizatora autoslaloma, aranđelovačkog SG Racin Team, za koji je i nastupio najveći broj prijavljenih vozača. Treće mesto u generalnom plasmanu, zauzeo je Valjevac, Milan Ninović koji je nastupio za klub organizatora,dok je u konkurenciji klubova treći bio ASK „Šampion“ iz Bajine Bašte.\nU konkurenciji od trideset pet takmičara, Užičani su pokazali, ali i dokazali da tradicija vrhunskih sportskih vozača koja se više decenija neguje u ovom gradu znači više od priče, i da autoslalom kao najmlađa autosportska disciplina krupnim slovima, pored relija, beleži i vozače sa ovog kraja zapadne Srbije u svoju istoriju. Stazu na Bukulji dugu 1300m, sa osam kapija, 16 čunjeva i četiri šikane, Slobodan Jakovljević je savladao sa svojim Citroenom Saxom za 02:22.11 minuta zbirno iz prve i treće vožnje, budući da se staza prolazi tri puta, pri čemu se za generalni plasman računaju dva najbolja vremena.Dejan Pejić, koji je u našoj autosportskoj javnosti poznat kao suvozač Luke Kotorčevića u disciplini reli, aranđelovačku stazu prešao je u Renou Kliu za 02:28.27.\nJakovljević je, nakon osvojena tri prva mesta rekao da je ovaj uspeh za njega „očekivan, budući da jako dobro poznaje i svoje konkurente, svoje mogućnosti, ali i svoj auto“, a ni staza na kojoj se autoslalom održava četvrtu godinu uzastopno, nije mu nepoznata“:\n-Na prvom mestu odao bih priznanje organizatorima slaloma koji je bio vrhunski spremljen. Ono što bih pohvalio, pored besprekorne organizacije, jeste i postupak kojim su, odavši specijalno priznanje učesnicima iz Hrvatske Antunu Laušiću i Dariju Mučnjaku,, pokazali zbog čega je ovaj sport, pored takmičenja, nešto posebno kada je u pitanju poštovanje kolega. Pored organizatora, veliku zahvalnost dugujem i direktoru Užice Reli Tima, Veljku Adžiću, koji je specijalno zbog mene došao u Aranđelovac ujutro, na dan takmičenja, za nekoliko sati, budući da sam napravio veliku grešku, ne pripremivši na vreme potrebnu dokumentaciju za prijavu, koju je on kompletirao, te je samo zbog moje nemarnosti malo nedostajalo da ne startujem na dugo čekanom takmičenju.\nSlobodan Boban Jakovljević kaže da što se njega tiče, autoslalom kao disciplina ne zahteva neke posebene pripreme, budući da je iskusan na stazi, a za osvojeno prvo mesto bilo mu je dovoljan samo jedan prolaz istom na treningu pre početka zvaničnog takmičenja, da bi rutinski „odradio posao“, i počeo sa kako kaže, „overom prošlogodišnje šampionske titule i ove godine“.\nZa razliku od Jakovljevića, drugi Užičanin koji je briljirao u Aranđelovcu, Dejan Pejić, rekao je da tri pehara koliko je doneo u svoj grad, smatra uspehom kojim je i sam sebe iznenadio:\n-Uzevši u obzir da sam dan pred početak slaloma imao kvar na autu koji smo otklanjali do pred zoru na dan takmičenja pa sam na start stigao nakon par sati odmora, i da sam imao jako loše, dotrajale gume, sve ono što sam doživeo tog dana na stazi, izletevši sa nje u toku treninga jer sam isprobavao i mogućnosti vozila u takvom stanju što se u poređenju sa mojim željama završilo na ovakav način, nisam sebi ni davao šansu za ovakav uspeh. On to jeste u pravom smislu reči, jer je za mene svako takmičenje u autosportu, bilo da se radi o reliju, što je moja prioritetna disciplina, ili u autoslalomu, za mene uvek novi izazov. Pored pohvala za izuzetnu organizaciju samog takmičenja, moram da se zahvalim i svojm prijateljima Dušanu i Miletu Đokoviću, kao i Milanu Novakoviću koji su uložili veliki napor noć pre starta da se vozilo osposobi, ali i bili uz mene kao moralna podrška tokom samom takmičenja. Takođe bih istakao i da zajedno sa mnom, ovu pobedu deli i moj sponzor „Borović auto“, ali i moj klub, Užice Reli Tim za koji nastupam od početka takmičenja u disciplini autoslalom.\nAutoslalom u Aranđelovcu je, inače bio prvi ovogodišnji u ovoj kategoriji ovih autosportskih takmičenja,budući da je prvi planirani po kalendaru zakazan u Užicu, u julu, otkazan zbog nedostatka materijalnih sredstava koja bi omogućila njegovu realizaciju. Na žalost, organizator nije naišao na razumevanje lokalne samouprave za dotiranje dela nedostajući sredstava, pa su umesto staze na Ponikvama, takmičenja za šamionat Srbije počela na Bukulji. Nakon ovog slede autoslalomi u Beogradu , a za kraj šamionata i potvrdu ovogodišnjih titula u kalendaru Sportskog i auto karting saveza Srbije upisan je još jedan autoslalom planiran u Užicu u organizaciji Užice Reli Tima, koji će se bodovati i za Centralno-evropsku zonu (CEZ).\nIzvor: M.Nikolić/ foto: SAKSS\nZAVRŠENI OVOGODIŠNJI „ČIGOTINI DANI ZDRAVLJA“\nMANASTIR SOKO UGOSTIO „CELU PLANETU“


Butler: U BiH su 1. oktobra najvažniji izbori do sada - Klix.ba\nBiH Butler: U BiH su 1. oktobra najvažniji izbori do sada\n28.9.2006. u 13:45\nPrvi zamjenik visokog predstavnika Larry Butler poslao je danas poruku biračima da su izbori koji će održati u nedjelju, 1.oktobra, najvažniji izbori do sada sa kojima se BiH suočava, jer će promijeniti odnos naše zemlje i Evrope, a prisustvo međunarodne zajednice proći će kroz proces veoma značajne evolucije.\nPodsjetivši na najavu zatvaranja OHR-a sredinom naredne godine, Butler je na pres-konferenciji ukazao da će građani BiH u nedjelju odabrati one koji će voditi BiH u prvom periodu nakon odlaska OHR-a.\n"Da li će to biti dobre odluke koje će dovesti do prosperiteta ili će biti loše odluke koje će nastaviti period siromaštva, kriminala i korupcije zavisi od odgovornosti glasača, jer na vama je izbor o tome ko će voditi ovu zemlju u narednom periodu", kazao je zamjenik visokog predstavnika.\nOn je pozvao birače da 1.oktobra izađu na izbore i tako ne dozvole drugima da odaberu njihovu sudbinu.\nButler je ponovio stav međunarodne zajednice da građani treba da prestanu da slušaju praznu predizbornu kampanju i retoriku, već da se fokusiraju na pragmatična rješenja stvarnih problema sa kojima se građani suočavaju.\nDajući ocjenu dosadašnje predizborne kampanje stranaka u BiH, zamjenik visokog predstavnika je kazao da je u toku ove predizborne kampanje bilo dosta prazne retorike, te apelirao na glasače i medije da pitaju stranačke predstavnike da li su podržali ključne ekonomske reforme u posljednjih šest mjeseci, i kako će promovirati ove reforme ako budu izabrani.\nprije 7h 17m 52\nprije 21h 56m 216\nprije 4h 10m 80\nprije 8h 11m 129


Dugo putovanje na posao povećava rizik od razvoda - Kineski Radio Internacional\nDugo putovanje na posao povećava rizik od razvoda\n2019-02-01 19:22:04 | CRI\nKineskim radnicima u proseku treba oko 45 minuta dnevno za dolazak i odlazak sa posla, pokazuje istraživanje Mapa Gaode, ćerke firme intetnet giganta Alibabe. Ljudi u Kini se često šale da ako hoćete da potvrdite da zaista volite Peking onda bi trebalo da putujete pekinškim metroom tokom saobraćajnog špica kako biste stavili tu ljubav još jednom na test.\nSaobraćajne gužve nisu nešto sa čime se suočavaju samo Kinezi, nego je to problem skoro svih svetskih metropola. U Velikoj Britaniji, jedan od sedmoro ljudi putuje na posao više od sat vremena, a u SAD ljudima je potrebno više od 50 minuta dnevno u proseku kako bi stigli do posla.\nInače, svakodnevno dugo putovanje na posao vrlo je stresno za radnike. Istraživanja govore da putovanje duže od 20 minuta na posao ima isti efekat na ljude kao kada im se plata umanji za jednu petinu, dok oni koji putuju minimalno 45 minuta na posao imaju veći rizik da se razvedu. Stopa razvoda koj ljudi koji putuju dugo na posao raste više od 40 odsto u roku od 5 godina.


24. 06. 2015. Stefanović i Bačarova o problemu migranata i intenziviranju saradnje\nMinistar unutrašnjih poslova Republike Srbije dr Nebojša Stefanović razgovarao je danas u Sofiji sa zamenicom premijera i ministarkom unutrašnjih poslova Republike Bugarske Rumijanom Bačarovom o problemu iregularnih migranata.\n„Potrebno je da se više posvetimo pitanju pojačanog talasa migranata i azilanata koji stižu i u Republiku Srbiju i Republiku Bugarsku i pronađemo zajednička rešenja koja će biti održiva, a da istovremeno omogućimo poštovanje zakona i potpunu zaštitu naših državnih granica“, rekao je Stefanović nakon sastanka.\nGovoreći o problemu iregularnih migranata, Stefanović je istakao da Republika Srbija podnosi veliki teret, kao i Bugarska, jer smo tranzitne zemlje iregularnim migrantima kojima je cilj zapadna Evropa.\n„U Srbiji je od početka godine oko 32.000 osoba izrazilo nameru da traži azil“, precizirao je Stefanović i naglasio da problem iregularnih migracija nije problem jedne zemlje.\nMinistar je pozvao bugarsku delegaciju da u Beogradu prisustvuje sastanku, na kome će predstavnici nemačke, austrijske, srpske i mađarske policije zajedno tražiti rešenje za ovaj problem.\nZamenica premijera i ministarka unutrašnjih poslova Bugarske Bačvarova naglasila je da je cilj sastanka zajedničko rešavanje problema iregularnih migracija, istovremeno ukazavši da se Bugarska trenutno suočava sa četiri puta većim brojem iregularnih migranata i da preduzima sve mere u cilju zaštite granice, kako prema Srbiji, tako i prema ostalim susedima.\nOna je podržala inicijativu ministra Stefanovića i istakla da će Bugarska zajedno sa Srbijom raditi na rešavanju ovog zajedničkog problema.\nSrpski ministar je tokom sastanka istakao da je saradnja policija dveju zemalja izuzetno kvalitetna, ali je ukazao i na potrebu za još efikasnijom saradnjom posebno u oblasti borbe protiv organizovanog kriminala, korupcije, šverca i trgovine narkoticima. On je sa ministarkom Bačarevom razgovarao i o borbi protiv terorizma, najvećoj pošasti savremenog sveta.\n„Zaključili smo da će saradnja preko zajedničkih kontakt - centara, ali i intenzivnija razmena informacija između srpske i bugarske policije, doprineti većoj bezbednosti građana dve države, ali i većoj efikasnosti u borbi protiv ovoga velikog zla“, rekao je Stefanović.\nBačarova je istakla da je od izuzetne važnosti da granična saradnja sa Srbijom bude na što višem nivou i da je treba intenzivirati kroz zajedničke kontakt - centre.\nOsvrnuvši se na proces evropskih integracija Srbije, Bačarova je istakla da Bugarska podržava evropski put Srbije.\nMinistar Stefanović inicirao je potpisivanje sporazuma sa Bugarskom, kojim bi se detaljno utvrdila saradnja između dve policije, što bi doprinelo boljoj razmeni informacija, otkrivanju počinilaca krivičnih dela, kao i saobraćajno i granično patroliranje.


Niška televizija » Pokret socijalista: „Sprečiti Albance sa Kosova da masovno kupuju stanove u Nišu“ (VIDEO)\nObjavljeno 14.09.2013. 13:36\nTagovi: Kosovski Albanci, kupovina stanova, Pokret socijalista\nPokret Socijalista oštro osuđuje sve veću prodaju nekretnina u Nišu Kosmetetskim Albancima i apeluje na Vladu Srbije i sve državne organe da hitno intervenišu jer se, prema rečima predsednika ove stranke u Nišu, Vladislava Milenkovića, radi o nezakonitom prometu imovine i stvaranju velike Albanije.\nU GO Pokreta Socijalista u Nišu smatraju da nadležni organi ne smeju dozvoliti nekontrolisanu kupovinu stanova u Srbiji od strane Kosmetskih Albanaca, naročito ako se zna da je na nedavnom sastanku Salije Beriše sa predsednicima opština Preševa, Bujanovca i Medveđe i predstavnicima Kosova i Metohije, zatraženo stvaranje tzv prirodne ili velike Albanije koja obuhvata čitav prostor Južne Srbije, kaže predsednik ove stranke u Nišu Vladislav Milenković.\n- Apelujemo na sve državne organe da odmah i bez odlaganja svim raspoloživim sredstvima u korenu saseku ovu po mnogo čemu neprihvatljivu i nezakonitu pojavu i sve učesnike kako Srpske tako i Albanske nacionalnosti procesuiraju i stanu na put nezakonitostima. Pokret Socijalista očekuje da se povodom ovoga oglasi i Vlada Srbije i resorna ministarstva, jer se radi o organizovanom kriminalu protiv države Srbije – ističe Milenković.\nU Pokretu Socijalista očekuju da se u ovaj problem uključe i druge stranke kako opozicije tako i pozicije, kako bi se sprečilo dalje okupiranje Niša od strane Kosovskih Albanaca koji su pre tri godine masovno podnosili zahtev za prebavilašte u Nišu i da su do sada postali vlasnici oko 300 stanova u našem gradu, dodaje Milenković.\nOdbornici URS-a u druženju sa građanima


Press Online :: Svet :: AGENCIJA ZA "ŠTANCOVANJE" BUGARA Otkrivena velika prevara koja je hiljadama stranaca omogućila da dobiju pasoš EU za SMEŠNE PARE\nAGENCIJA ZA "ŠTANCOVANJE" BUGARA Otkrivena velika prevara koja je hiljadama stranaca omogućila da dobiju pasoš EU za SMEŠNE PARE\nPrevara, u koju su umešani bugarski zvaničnici, omogućila je hiljadama stranaca da dobiju pasoš u zamenu za novac i tako bez vize putuju po Evropskoj uniji, saopštilo je tužilaštvo u ponedeljak.\nSlužbenici Državne agencije za bugarske državljane u inostranstvu osumnjičeni su da su primali mito kako bi izdavali lažne potvrde o bugarskom poreklu, dokument na osnovu koga se izdaju bugarsko državljanstvo i lične isprave te zemlje.\nKako se navodi u saopštenju tužilaštva, pokrenuta je istraga o radu agencije, između ostalog, zbog kriminalnog organizovanja, primanja mita, falsifikovanja dokumenata i zloupotrebe službenog položaja.\nPozivajući se na izvore iz tužilaštva, lokalni mediji prenose da su uhapšeni direktor agencije Petar Haralmpijev i još 20 ljudi - njegovih podređenih i posrednika između agencije i onih koji su tražili bugarski pasoš.\nNa nepošten način bugarski pasoš dobijali su podnosioci zahteva iz Ukrajine, Moldavije i Makedonije, zemalja koje imaju bugarsku manjinu.\nNakon što je Bugarska 2007. ušla u EU, ljudi iz tih zemalja masovno su podnosili zahteve za bugarski pasoš, koji su dobijali uz dokaz da imaju najmanje jednog bugarskog pretka. Ovi ljudi su plaćali i do 5.000 dolara za dobijanje lažne potvrde o bugarskom poreklu. Hiljade ljudi je iskoristilo je priliku, a mediji tvrde da je agencija nedeljno izdavala oko 30 lažnih potvrda.\nŠefa agencije obično imenuje vlada, a, kako se tvrdi, Haralampijev je blizak nacionalističkoj stranci VMRO, manjinskom koalicionom partneru u vladi konzervativnog premijera Borisa Borisova.\nVMRO negira medijske izveštaje da je Haralampijev njihov član:\nKatja Mateva, bivša predsednica Odeljenja za državljanstvo bugarskog Ministarstva pravde, izjavila je za francuski časopis "L'Obs u martu da je odbila oko 60 zahteva za državljanstvo nakon što je Interpol upozorio vlasti na činjenicu da je za podnosiocima zahteva raspisana poternica zbog kriminala.


ENDURO TRKA – SPEKTAKL NA CERU – Šabački Infoportal\nENDURO TRKA – SPEKTAKL NA CERU\nadmin\t окт 23, 2017 1.017 0\nPrvi put na Ceru, Moto savez Srbije i Sportsko društvo „Cerera sport“ organizuju Hard Enduro moto trke 4. i 5. novembra. Enduro je adrenalinski sport i disciplina koja, na brdima i planinama testira izdržljivost kako vozača tako i motora. U uzbudljivim trkama na Ceru, osim samih vozača, uživaće i posmatrači, poručuje Lazar Jahurić, predsednik „Cerera sport“. On je istako da će ovo biti pravi spektakl za ljubitelje moto trka.\n-Očekuju nas dva zanimljiva dana na Ceru. Prvog dana u subotu, takmičare očekuje poligon sa preprekama – trupci , stene, gume…na kom će im se meriti vreme za koje pređu deonicu. Za gledaoce će biti posebno zanimljive akrobacije motorista. Najbolje plasirani takmičari će prema postignutom vremenu startovati sledećeg dana, kada se vozi trka kroz šumu gde će takmičari pokazati sportsku sposobnost i orjentaciju – napomenuo je Jahurić.\nDarko Radonjić, generalni sekretar Moto saveza Srbije, navodi da će do vikenda i prvog trkačkog dana staza kroz šumu biti pripremljena i obeležena, jer će se motori prvi put kretati ovom deonicom.\n-Takmičenje će se održati u dve kategorije – profesionalnoj i srednjoj. Dužina staze je 15 kilometara, tako da će vozači voziti po tri kruga, za šta će im biti potrebno oko tri sata vožnje. Do sada se prijavilo više od 30 takmičara, što je za prvu godinu organizacije veoma dobar odziv. Pripremljene su i nagrade za najuspešnije – rekao je Radonjić.\nOn je napomenuo i da će sledeće godine cerska trka ući u kalendar takmičenja i bodovati se za šampionat Srbije.\nSrđan Mitrašinović, direktor Turističke organizacije Šapca, istako je da Cer ima velike ali nedovoljno iskorišćene prirodne potencijale, te smatra da su događaji kao što je Enduro trka koja će biti održana početkom novembra, kao i biciklistički maraton koji je organizanovan u avgustu ove godine, pravi način promovisanja potencijala planine Cer.\nPokrovitelj trka je Grad Šabac.\nVelika moto trka od Soluna do Cera\nEnduro trke na Ceru mogu u perspektivi da dostignu viši rang i budu deo evropskog takmičenja. Geostrateški položaj Cera i konfiguracija terena, su odlični preduslovi za organizaciju kvalitetnih enduro trka, smatra Jahurić.\n-Sledeće godine se sprema velika trka koja kreće od Soluna, ide preko Grčke, Makedonije, ulazi u Srbiju, a završnica trke je na Ceru i na Kolubari. Posvećena je završetku Prvog svetskog rata i proboja Solunskog fronta – objašnjava Jahurić.


FSF: Ne dozvolite da vam oduzmu pravo na instaliranje slobodnog softvera — Grupa korisnika GNU/Linux operativnog sistema - Novi Sad\nYou are here: Home / members / marw / FSF: Ne dozvolite da vam oduzmu pravo na instaliranje slobodnog softvera\nby marw — last modified Oct 20, 2011 12:04 AM\nGNU i Tux: dinamični duo (Izvor: FSF)\nKompanija Microsoft objavila je da će kompanije koje budu htele koristiti zvaničan zaštitni znak Windows 8 operativnog sistema - morati računare distribuirati sa ugrađenom „Secure Boot“ tehnologijom.\n„Secure Boot“ je deo sistema Unified Extensible Firmware Interface (UEFI, ili u prevodu, „objedinjeni proširivi firmver interfejs“), koji bi trebalo da zameni vremešni BIOS. Microsoft tvrdi da će „Secure Boot“ omogućiti proveru sistema pre učitavanja Windowsa, i tako sprečiti širenje štetnog softvera.\n„Ako se valjano implementira, 'Secure Boot' je osmišljen da štiti od malvera, tako što prilikom podizanja sistema sprečava računare da učitaju binarne programe koji nisu odobreni. U praksi ovo znači da računari sa ugrađenim 'SecureBootom' neće učitavati operativne sisteme koji nisu odobreni – uključujući inicijalno odobrene sisteme koji su izemenjeni bez prethodnog ponovnog odobrenja“. - stoji u saopštenju Fondacije, koja zaključuje da bi SB „bila onakva tehnologija kao što joj stoji u imenu, samo ako korisnici mogu odobriti programe koje žele koristiti, kako bi mogli pokretati slobodan softver koji su napisali sâmi korisnici ili ljudi kojima korisnici veruju“.\nFSF je pozvala na potpisivanje peticije kako bi od proizvođača računara zatražila da „Secure Boot“ implementira „tako da omogući instalaciju sistemâ slobodnog softvera“.\nFondacija za slobodan softver je neprofitna organizacija osnovana 1984, a bavi se širenjem i očuvanjem slobodnog softvera. FSF stoji iza popularnih GPL licenci, kojima se programi daju na besplatno korišćenje, pod uslovom da se isto pravo obezbedi i svim ostalim korisnicima prilikom izmene programa. Kompanija Microsoft Corporation je softverski gigant iz Vašingtiona, osnovana 1975. Većinu prihoda Microsoft je stekao prodajom vlasničkog (komercijalnog) softvera. Windows 8 je nova verzija najpoznatijeg Majkrosoftovog proizvoda, u godini kada besplatni operativni sistemi, poput Ubuntua ili Fedore, postaju sve korišćeniji.


Dr.Nermin Kuralić: Pozivamo građane da se prijave za vakcinaciju (FOTO i VIDEO) – Radio Feral\n01/04/2021 01/04/2021 Mirsad Zulic\t0 Comments\tDom zdravlja Kalesija, dr. Nermin Kuralić\nNastavljena je vakcinacija zdravstvenih radnika u JZU “Dom zdravlja” Kalesija. Dio uposlenika ove zdravstvene ustanove danas je primio vakcine proizvođača Pfizer-BioNTech, koje su u Bosnu i Hercegovinu došle prije nekoliko dana putem COVAX mehanizma.\nPrema riječima dr. Nermina Kuralića, direktora JZU “Dom zdravlja” Kalesija do sada je vakcinisano preko 100 zdravstvenih radnika i građana i niko od njih nije imao alergijskih reakcija, kako od onih koji su ranije primili vakcine AstraZeneca, tako i uposlenika Doma zdravlja koji su danas primili vakcine Pfizer-BioNTech. Ističe da se do sada za vakcinaciju prijavilo oko 700 građana s prostora općine Kalesija.\nS obzirom na pogoršanu epidemiološku situaciju, veći broj inficiranih osoba, teže kliničke slike oboljelih, povećan broj hospitalizovanih osoba i smrtnih ishoda uzrokovanih posljedicama koronavirusa, Kuralić apeluje građane da se prijave za vakcinaciju.\nOpširnije u video priligu:\n← Vlada TK: Potvrđen godišnji deficit Tuzlanskog kantona\nMladi novinari iz Kalesije i Zvornika kreirali vlastiti podcast →


Odbojka - Odbojkaši "Borca" u "rulet" završnici otkinuli bod lideru\nNapisano u kategoriji Odbojka, 20 novembra, 2016\nU pančevačkoj Hali sportova odigrana je utakmica 6.kola Prve lige Srbije između odbojkaša starčevačkog „Borca“ i trenutnog lidera prvenstva, ekipe „Mladog radnika“ iz Požarevca. Posle pet setova, gosti su bili na nijansu bolji i pobedili rezultatom 2:3, po setovima: (22:25, 25:17, 25:20, 24:26, 9:15).\n„Mladi radnik“ je bolje otvorio utakmicu, pa je prvi set upravo pripao njima. Ekipa „Borca“ je uzvratila u drugom setu i poravnala rezultat 1:1, a sličan scenario dogodio se i u trećem setu. Kada je na trenutak bilo viđeno da Starčevci dolaze do pobede, gosti prave rezultatsku klackalicu, uvode četvti set u dramatičnu završnicu i izjenačuju na 2:2, u setovima.\nU „rulet“ završnici ekipa „Borca“ je jednostavno pala, izgubili su koncentraciju i tako dozvolili protivniku da zasluženo pobedi, rezultatom 2:3. Posle šest odigranih utakmica stanje na tabeli izgleda ovako. Prvo i drugo mesto sa po 16 bodova dele „Mladi radnik“ i „Kosovska Mitrovica“. Na trećem mestu je „Spartak“ iz Subotice sa 14, a na četvtom mestu „Borac“ sa 13 bodova. Narednog vikenda utakmicu 7.kola Prve lige Srbije odbojkaši „Borca“ igraju na gostovanju sa sedmoplasiranom ekipom „Futoga“.


Rusko selo čeka decu iz Japana | Autonomija\nRusko selo čeka decu iz Japana\nPredsednik Mađarskog kulturno-obrazovnog i omladinskog centra Šandor Talpai uputio pismo Ambasadi Japana u kojem nudi gostoprimstvo deci iz daleke zemlje pogođene zemljotresom\nPredsednik Mađarskog kulturno-obrazovnog i omladinskog centra iz Ruskog sela Šandor Talpai uputio je pismo Ambasadi Japana u Beogradu u kojem je ponudio gostoprimstvo deci iz daleke zemlje pogođene zemljotresom. U pismu se navodi da ovdašnji ljudi nisu zaboravili pomoć koju su, kada im je bila najpotrebnija, dobili od Japana.\n„Želeli bi da ovde ugostimo petnaestoro dece i tri odrasla iz Japana tokom juna-jula 2011. na mesec-dva dana. U tom periodu organizujemo naš tradicionalni letnji kamp, u kojem učestvuje stotinak dece uzrasta od 8 do 15 godina. Za decu koja bi stigla iz Japana mogli bi da sastavimo poseban program“, izjavio je šandor Talpai za „Mađar so“.\nMađarsko kulturno-obrazovni i omladinski centar formiran je pre osam godina, sa ciljem očuvanja kulturnog nasleđa i tradicija, a tokom proteklih godina postao je pravi centar mađarske zajednice u Ruskom selu, u kojem se gotovo trećina od ukupno 3.500 stanovnika izjašnjavaju kao Mađari. U ovom centru se održavaju značajnije manifestacija u selu.\nStudenti iz Srbije u Hongkongu tražili pomoć, ambasada nema fond za povratak kući


Reforma penzija delom pala na Ustavnom sudu - Penzin\nPočetna Magazin Godine Reforma penzija delom pala na Ustavnom sudu\nReforma penzija delom pala na Ustavnom sudu\nItalija je svoje mere štednje uvela krajem 2011. godine (tri godine pre Srbije), među kojima je bila i reforma penzionog sistema. Odluka o smanjenju nekih penzija sada je pala na Ustavnom sudu, a država mora da vrati dugovanja…\nUstavni sud Italije ukinuo je odredbu po kojoj se penzije veće od 1.400 evra nisu uvećavale s rastom inflacije. To znači da će vlada morati da vrati penzionerima najmanje pet milijardi evra.\nU decembru 2011. godine, kada je zemlja bila pod velikim pritiskom zbog svog javnog duga, vlada Marija Montija uvela je drakonske mere štednje, među kojima je bila i reforma penzionog sistema, po kojoj su se penzije obračinavale na osnovu celog radnog staža, a ne samo poslednjih godina, kada je zarada najviša.\nTakođe, za penzije veće od 1.400 evra mesečno, ukinuto je povećanje u skladu s rastom inflacije.\nOstalo je zapamćeno da je tu meru objavila tadašnja ministarka za socijalna pitanja Elsa Fornero, koja se tom prilikom rasplakala pred novinarima.\nUstavni sud ukinuo je tu meru, zaključivši da je jedno “ustavom zagarantovano pravo bilo žrtvovano na nerazuman način”.\nPrema procenama, oko šest miliona penzionera sada ima pravo da traži po oko 250 evra godišnje, što će vladu ukupno koštati najmanje pet milijardi evra.\nKako navode italijanski mediji, penzioneri treba da podnesu sudu zahteve za obeštećenje, javlja Tanjug, prenosi B92.\nTags:budžetdržavaEvropska unijaItalijapenzijepenzioni sistemreformaštednjavlada\nPrvomajski protest - razglednica sa slikom penzionera (Foto galerija)\nAstrološki pregled za sedmicu od 4. do 11. maja 2015. godine


SrbijaSpace Nekretnine blog Istorijat Petrovaradina\nIstorijat Petrovaradina (350)\nObjavljeno: 10/Nov/2020, SrbijaSpace.com\nIstorija Petrovaradina je direktno povezana sa istorijom Petrovaradinske tvrđave, Novog Sada i Sremskih Karlovaca. Za vreme habsburške vlasti u 18. veku, postao je sedište Petrovaradinske regimente.\nGeneralna komanda za sremsko-slavonsku granicu, bila je početkom 1783. godine smeštena na današnjoj lokaciji Petrovaradina. Tvrđava je sigurno prva asocijacija kada se spomene Petrovaradin, a poznato je da ga nazivaju i „Gibraltar na Dunavu“. Petrovaradinska tvrđava je građena po tada najsavremenijem dostignuću, pod nazivom Vobanov sistem.\nPetrovaradin poseduje više istorijskih podataka od Novog Sada i da napomenemo kako je na ovoj lokaciji pre oko 50.000 godina, postojalo paleolitsko naselje. Petrovaradinska stena koja se ponosno izdiže iznad Dunava, narodima koji su naseljavali Petrovaradin uvek je bila posebno interesantna.\nIstorija Petrovaradina se uvek povezuje za istoriju tvrđave!\nPrvo zemljano naselje na ovoj lokaciji, izgradili su Kelti 4. veka pre nove ere. Rimljani su Petrovaradin smatrali važnim strateškim položajem i u tom periodu je Petrovaradin ipak opstao uprkos brojnim sukobima.\nSmatra se po jednoj legendi da su mačke čuvari ovog mesta, mada je tužno što su ih majstori koji su tvrđavu zidali, mačke ugrađivali u temelje. Oni su znali za verovanje kako mačke imaju devet života, pa su smatrali da će tvrđava zbog ovog detalja biti neuništiva i da će dugo trajati.\nTurci su tvrđavu neprekidno opsedali puna 23 dana, ali je nisu uspeli osvojiti. Najveća bitka u austrijsko-turskom ratu, odigrala se avgusta 1716. godine, a treba napomenuti da tvrđava nije osvojena ni za vreme mađarske revolucije.\nKelti su u četvrtom veku pre nove ere na prostoru Petrovaradina, izgradili prvo zemljano naselje!\nOvo područje je kroz istoriju konstantno bilo nestabilno zbog borbi i zbog toga su na ovim prostorima živeli mnogi narodi: Huni, Avari, Ostrogoti, Gepidi, Langobardi, Franci i Bugari. I najzad krajem 12. veka, Petrovaradin postaje sastavni deo tadašnje Ugarske. Turci su tokom napada na Ugarsku i Beč 1526. Godine, osvojili Petrovaradin koji je dobio status nahije i koji je pod Turcima bio 161 godinu.\nJezuiti su 1693. godine sagradili kuću u kojoj je kasnije živela poznata porodica Špiler. Kuća i danas postoji u svom izvornom izgledu i smatra se pravim draguljom vojvođanske kulturne baštine. Godinama se ispredaju priče o tunelu koji je ispod Dunava i koji spaja Novi Sad i Petrovaradin, mada zvaničnih potvrda još nema.\nDaleke 1883. Godine, ispod tvrđave je izgrađen tunel kroz koji su prolazili vozovi iz pravca mosta Franca Jožefa. Na putu ka Sremskoj Kamenici nalazi se Provijantski magacin, a poznata je i zgrada Svetog Jurja koja poseduje kip Svetog Ignacija.\nBeogradska kapija je sagrađena 1753. godine, fortifikacionog je karaktera i verovatno jedna od najlepših klasicističkih kapija predgrađa. Kapija je nekada nosila naziv Eugena Savojskog koji je veštim manevrom zaustavio prodor Turaka.\nIspod tvrđave je 1883. godine izgrađen tunel kroz koji su prolazili vozovi na paru!\nRodna kuća bana Jelačića, verovatno je i najlepša privatna barokna građevina u Petrovaradinu. Od samostana Svetog Jurja započinje 214 stepenica dužine 150 metara, koje završavaju na Gornjoj tvrđavi.\nSvi oni koji vole Petrovaradinsku tvrđavu mogu zahvaliti što je još na istom mestu, Đildu Pesapane koji je sabotirao Nemačke vojnike pri povlačenju 1944. godine. Nemci su postavili oko 30 vagona eksploziva ispod tvrđave, kako bi je podigli u vazduh tokom povlačenja. Eksplozivom je bio obuhvaćen i most Franza Jozefa. Most je podignut u vazduh, ali je Pesapane uspeo spasiti tvrđavu, jer je deaktivirao upaljače.\nPrepoznatljiv detalj Petrovaradina i tvrđave je nadaleko čuvena sahat kula. Sat i danas besprekorno radi zahvaljujući porodici iz Novog Sada, koja ovaj sat održava sa puno ljubavi. Treba svakako napomenuti da je ovo jedini sat na svetu gde mala kazaljka pokazuje minute, a velika sate, a zna se i zašto. Lađarima koji su brodovima prolazili ispod tvrđave, bilo je važnije da znaju koliko je sati a ne koliko je minuta.\nNe čudi što su nekretnine u Petrovaradinu izuzetno tražene poslednjih godina jer neposredna blizina Novog Sada čini ovo mesto posebno atraktivnim za život.\npetrovaradinpetrovaradinska tvrđavaistorijat petrovaradinske tvrđave\n11-Nov-20 12:30:11 PM\nObozavam Petrovaradisnku tvrdjavu, zanimljiv je tekst, nisam znala dosta podataka, zaista ima bogatu istoriju. Arhitektura celog Petrovaradina mi je prelepa.\n11-Nov-20 08:51:37 AM\nSvaki grad ima neko mesto oko kojeg se sve vrti, koji daje prepoznatljviost pečat tom mestu, koje se nalazi na razglednicama i posterima iz tog grada. Za Novi Sad je to svakako Petrovaradin. Kada čujem i vidim tu tvrđavu dobijem pozitivnu emociju, utisak da je tu lepo i treba da se vidi i provede vreme Žao mi je što ne mogu da budem češće zamo.


Mićunović: Uloga srpske crkve je da sahranjuje ljude!\n– Zna se šta je uloga SANU – da brine o nauci i umetnosti, kao i SPC – da prima ljude u crkvu i da ih sahranjuje - kaže predsednik Političkog saveta DS\nObjavljeno: 23.10.2015. 12:06h\nDragoljub Mićunović ocenio je da je „neodgovorno“ da se državni vrh sastaje sa čelnicima Srpske akademije nauka i umetnosti (SANU) i Srpske pravoslavne crkve (SPC) kako bi formulisao državnu politiku, a da zanemaruje Skupštinu Srbije.\n– Zna se šta je uloga SANU – da brine o nauci i umetnosti, kao i SPC – da prima ljude u crkvu i da ih sahranjuje. S druge strane, zaobilazi se parlament koji je predstavničko telo svih građana -rekao je sinoć za Radioteleviziju Vojvodine predsednik Političkog saveta Demokratske stranke Dragoljub Mićunović.\n– Tada je bilo više uvažavanja, sada je u skupštini neka vrsta rata, a parlamentarna većina ima nameru samo da devastira opoziciju. Stalno se spinuje uznemiravanje javnosti da će se uskoro nešto strašno dogoditi pa da zato treba biti borben – ukazao je Mićunović.\nAlbanciSANUSrpska pravoslavna crkvaDSDragoljub Mićunović


ZZŠ dosledna sebi | Ritam Grada - vesti Kragujevac\nZZŠ dosledna sebi\nStav stranke Zajedno za Šumadiju je da je Kragujevac najviša politička kota Srbije, a razlog tome, stranka Zajedno za Šumadiju, po svom Programu daljeg razvoja Kragujevca od 2012. godine, konceptu, svojoj viziji i misiji, vodeća je reformska partija u zemlji. „Nakon neuspeha sistema i konkurencije u dvogodišnjem uzaludnom pokušaju obračuna sa celim jednim gradom, ne čudi što dolazi trenutak kada su sve političke partije u zemlji, što javno, što diskretno, istakle prioritetnu potrebu povezivanja i saradnje sa Zajedno za Šumadiju“, rekao je Saša Milenić, potpredsednik stranke i narodni poslanik. Kako će ovaj trenutak Zajedno za Šumadiju upotrebiti i staviti u funkciju interesa građana Šumadije i daljeg razvoja grada i regije, videće se u danima pred nama. Milenić je istakao da je jedino izvesno da će Zajedno za Šumadiju ostati verna najvišim standardima građanske, liberalne demokratske politike, odnosno, ostaće dosledna sebi samoj.\n„Kada smo formirali stranku jasno smo saopštili da je decentralizacija urgentna potreba održanja i uslov razvoja u Srbiji. Naglasili smo da to nije samo političko-ekonomska tema nego i civilizacijski model: ono što je u 19. veku bila klasna borba, u 20. dekolonizacija, u 21. veku ključna reč politike i civilizacije Zapada biće decentralizacija. Istakli smo da nebeogradski, zavičajni pogled na Srbiju, nije nikakva razrokost nego izraz autentične potrebe građanskog društva, prava čoveka na dostojanstven život i istu takvu smrt. Umesto toga, beogradocentrični politički sistem Srbije istakao je ideju ukrupnjavanja, izraženu u, po umišljenosti čuvenoj, tezi o dvopartijskom sistemu“, rekao je Milenić i dodao da danas tu tezu više niko ne sme ni da pomene, naročito ne njeni protagonisti, DS i SNS. Zajedno za Šumadiju smatra da je to ”talog prošlosti” i da ove partije-tankeri Srbiju mogu da vode samo u dublju beogradizaciju i punu regresiju. Srbija se, zaista, sve dublje centralizuje, što treba shvatiti isključivo kao prevlast sile i monopola na strani regresivnih i retrogradnih ideja i snaga.\n„Jedini izvojevani prostor građanske slobode u Srbiji je politika i život političkih partija. Kako su ekonomski sistem monopola i političko-bezbednosni sistem nadzora slepi i gluvi za imperativ decentralizacije, sva sila pritiska opravdanog decentralističkog zahteva izbija u stvarnost kroz partijski milje. Partije tankeri se raspadaju, a nove političke organizacije klijaju kao pečurke posle kiše“, istakao je Milenić. Zajedno za Šumadiju veruje da će u roku ne dužem od godinu dana politička scena Srbije doživeti potpuni redizajn i suštinsku izmenu konfiguracije. U tom novom prostoru Zajedno za Šumadiju igraće jednu od najzapaženijih političkih uloga, kao pionir i vizionar čija je formula postala obrazac za ostale.\n„Baš kao što je Kragujevac sa svojim investicionim bumom i infrastrukturnim razvojem jedino mesto uspeha postkomunističke politike u Srbiji i jedini učinak kojim bi lideri tranzicije mogli da se pohvale, tako je i Zajedno za Šumadiju najprogresivnija i vodeća reformska politička partija u zemlji, svesna da kuca na vrata trijumfa i da njeno vreme upravo nastaje“, zaključio je potpredsednik Zajedno za Šumadiju na današnjoj konferenciji za novinare.


Napisao 5, 2011-04-20 04:46:31 u Opis - dugi\nKompanija Brother, jedan od najvećih proizvođača u segmentu štampe, nije nam toliko poznata po InkJet printerima, međutim da ovaj brend ima šta da pokaže i na tom polju, dokazuje atraktivni model pod nazivom MFC-5895CW. U pitanju je multifunkcionalni uređaj namenjen SOHO segmentu korisnika, što znači da će se sjajno uklopiti kako u kućnom okruženju tako i u kancelarijskim uslovima. Uz uobičajene funkcije koje dolaze sa MFP-ovima, MFC-5895CW poseduje i fax, te sa opcijama kolorne i mono štampe, skeniranja i kopiranja, dobija se jedan potpuno opremljen model.\nAtraktivan izgled i moćne performanse\nVizuelno gledano nema dileme da je u pitanju jedan moderno koncipiran proizvod, izrađen od kvalitetne crne plastike, koji korisniku pored osnovnih funkcija koje smo već naveli, donosi i sjajne opcije za povezivanje, preuzimanje i editovanje dokumenata itd. Važno je reći da je u pitanju model koji podržava štampu u A3 formatu, što je rešenje koje ne srećemo tako često, a pojedinim korisnicima ovaj podatak može biti dragocen. Ostale funkcije su ograničene na A4 veličinu papira, što je možda šteta, ali da se drugačije postupilo očigledno bi dobili daleko skuplji proizvod, pa to svakako ne možemo uzeti kao manu.\nKontrolni panel je prepun tastera i kontrola, što možda na prvi pogled izgleda pretrpano, ali uzevši u obzir sve implementirane funkcije sasvim je i očekivano. Gledajući sa leve strane ka desnoj, prvo zatičemo blok namenjen fax operacijama sa numeričkim tasterima namenjenim biranju telefonskog broja, centralni deo zauzimaju LCD ekran i tasteri za pozivanje osnovnih funkcija, dok su na desnoj strani smešteni tasteri namenjeni sistemskim komandama (Start, Stop/Exit, Power Save). Pomenuti LCD ekran je zanimljiv jer je u pitanju kolor varijanta dijagonale 3.3-inča, koja omogućuje preview dokumenata ili fotografija koje želite da štampate ili šaljete faksom.\nMaterijal sa kojim želite da manipulišete (dokumenti, fotografije i sl.) mogu se preuzimati direktno sa računara sa koga možete recimo zadavati naredbe za štampu, ali i sa nekog od medija kao što su memorijske kartice (poseduje čitač kartica i PictureBridge opciju), a prisutan je i USB ulaz za štampu sa USB fleševa i sličnih uređaja. Pored uobičajenog USB 2.0 interfejsa, na raspolaganju su i LAN ali i WiFi opcije, što omogućuje jednostavno povezivanje na lokalnu mrežu.\nKvalitet štampe je neočekivano dobar zahvaljujući veličini kapljice mastila od svega 1.5 pikolitara, te uz rezoluciju od 6000x1200 dpi sa 4-bojnim sistemom kertridža, dobijaju se veoma dobri otisci bilo da je u pitanju fotografija ili klasičan dokument. Brzina je takođe na zavidnom nivou, čak za ovaj tip uređaja i više nego korektna i u praksi ne odstupa mnogo od deklarisanih vrednosti od 28 stranica u minuti za kolornu, odnosno 35 stranica za crno-belu štampu.\nŠto se tiče bloka za skeniranje i kopiranje, on se logično nalazi na gornjem delu uređaja, sa ugrađenim ADF-om, koji može da primi do 50 dokumenata. Skeniranje se obavlja 48-bitnom CIS tehnologijom u optičkoj rezoluciji od 1200x2400 piksela, dok se interpolacijom izvlači kvalitet u vrednostima 19200x19200 dpi.\nMFC-5895CW inače poseduje i zanimljivu opciju zaštite dokumenata, zadavanjem šifre, te se takvom dokumentu može pristupiti unošenjem pina na tastaturi, što kao opcija može biti vrlo korisno u kancelarijskim uslovima, kada uređaju pristupa veći broj lica sa različitim ovlašćenjima. Takođe, prisutna je još jedna nesvakidašnja opcija koja se odnosi na mogućnost štampe i skeniranja zadavanjem komandi preko vašeg mobilnog uređaja – zahvaljujući bežičnoj kominikaciji i aplikaciji Brother iPrint&Scan podržani su Android i iOS sistemi, te uređaji bazirani na ovim platformama mogu poslužiti kao mobilne konzole za upravljanje dokumentima.\nBrother MFC-5895CW je uređaj koji nas je svakako prijatno iznenadio, jer smo naviknuti na neke druge brendove koji uspešno egzistiraju na našem tržištu, ovom modelu pristupili sa daleko manjim očekivanjima nego što je on pokazao da može da pruži. Dakle, u pitanju je potpuno funkcionalan proizvod, koji nudi mnogobrojne opcije za koje bi vam inače trebalo više različitih rešenja. Sada uštedevši prostor, vreme ali i inicijalnu investiciju sve imate na jednom mestu i to u veoma dobrom kvalitetu!\nFunkcije Štampač, skener, kopir, fax\nTehnologija štampe Kolor Inkjet, 4-Cartridge Ink System\nPodržani formati do A3 za štampu, do A4 za kopiranje/skeniranje\nBrzina štampe 28ppm (kolor) / 35ppm (mono)\nRezolucija štampe do 6000x1200 dpi\nKapacitet ulazne fioke do 150 listova\nTehnologija skeniranja CIS 48-bit\nRezolucija skenera 1200x2400 dpi (optička), 19200x19200 ddpi (interpolacijom)\nKapacitet ADF-a do 50 listova\nDisplej Widescreen 3.3-inča, kolor LCD\nPovezivanje USB 2.0, LAN, Wireless (802.11b/g)\nDodatno Mem. Čitač kartica, PictBridge, štampa sa mobilnih uređaja\nDimenzije 40.9 x 48.5 x 24.1 cm\nTežina 10.62 kg\nCena 21.025,00 Din


Tribina „12 gnevnih filmova“: Godina (filmskog) gneva i prevrata – srpski film i protiv korone\nIzvor: DANuBeogradu.rs, 30.Nov.2020, 21:28\nNova tribina iz ciklusa „12 gnevnih filmova“ biće održana u Domu omladine Beograda u petak, 4. decembra 2020. godine od 17.00. U tribinskoj sali govoriće filmski kritičari Zoran Janković i Đorđe Bajić. Poslednja ovogodišnja tribina biće posvećena rekapitulaciji filmske 2020. i najavi 2021. godine: srpskim dugometražnim igranim filmovima prikazanim tokom godine koja se bliži kraju, … Članak Tribina „12 gnevnih filmova“: Godina (filmskog) gneva i prevrata – srpski film i protiv korone se pojavljuje prvo na Dan u Beogradu.\nGde može da se putuje iz Srbije tokom decembra 2020? Pandemija virusa korona sve je gora, skoro sve zemlje nedostupne, a čeka nas doček Nove godine 2021… Putovanja iz Srbije u inostranstvo uopšte nisu preporučljiva. Tako i vlade susednih zemalja apeluju da se putovanja svedu na minimum i isključivo...


SAD pravi kiborg-vojsku - Sputnjik Srbija\n18:42 24.01.2016 (osveženo 19:10 24.01.2016) Preuzmite kraći link\nIako to u velikoj meri podseća na film „Univerzalni vojnik“, sa Žan Klod van Damom u glavnoj ulozi, američki portal piše da bi to uskoro moglo da postane realnost.\nIz agencije Ministarstva odbrane SAD zadužene za razvoj novih tehnologija za vojsku (DARPA) kažu da se trenutno radi na izradi novog interfejsa, pomoću kojeg će ljudski mozak moći da se poveže sa elektronikom.\nBio-kompatibilni čip će, kako se navodi, biti veličine jednog kubnog centimetra, a njegova uloga biće da pretvara informaciju u „jezik“ koji bi razumeli neuroni u mozgu.\nUkoliko se ovaj projekat ostvari, vojska SAD bi dobila nove kiborg-vojnike, koji će imati bolje borbene performanse.\nIstovremeno, ovo otkriće bi moglo da bude veliki pomak za neurologiju.\nčip, kiborg, Univerzalni vojnik


Svečani doček za tročlano Predsedništvo BiH – BALKAN TV NOVI SAD\nHomePolitikaSvečani doček za tročlano Predsedništvo BiH\n06/12/2017Redakcija BALKAN TVPolitika, Vesti0\nPredsednik Srbije Aleksandar Vučić danas će, ispred Palate Srbija, prirediti svečani doček za članove Predsedništva Bosne i Hercegovine, koji borave u poseti Srbiji.\nNakon razgovora Vučića sa članovima tročlanog Predsedništva BiH – predsedavajućim Draganom Čovićem, Mladenom Ivanićem i Bakirom Izetbegovićem – najavljeno je obraćanje medijima.\nKako prenosi RTV, Vučić je za članove Predsedništva BiH, koji su u Beograd doputovali u utorak, isto veče priredio radnu večeru tokom koje je razgovarano o bilateralnim odnosima, ekonomskoj saradnji i infrastrukturnim projektima.\n„Sa Predsedavajućim i članovima Predsedništva BiH tokom radne večere razgovaramo o bilateralnim odnosima, ekonomskoj saradnji i infrastrukturnim projektima“, objavio je predsednik Srbije na svom Tviter nalogu.\nIvanić, Izetbegović i Čović će zvaničnu posetu Srbiji završiti sastankom sa predsednicom parlamenta Majom Gojković, u popodnevnim satima, prenosi RTV.


Kada jedan igrača izostaje, Rudar ima veliki problem - PV Informer Kada jedan igrača izostaje, Rudar ima veliki problem - PV Informer\n1 mesec pre 186 pregleda Izvor: cdm.me/pobjeda.me\n– Apsolutno zaslužena pobjeda Jezera. Mi nijesmo bili na nivou mogućnosti, za razliku od protivnika koji je odigrao dobar meč. Nakon primljenog gola, pokušali smo da se vratimo, možda smo i mogli do kraja prvog poluvremena, ali nijesmo uspjeli. U nastavku je izostala prava šansa za izjednačenje, dok su gosti mogli da uvećaju prednost. Ostaje nam da izvučemo pouke i ispravimo greške u narednim utakmicama – rekao je štoper Nemanja Kartal.


Putin informisan o talasu „telefonskog terorizma“ u Rusiji, preduzimaju se mere - 14.09.2017, Sputnik Srbija\nPutin informisan o talasu „telefonskog terorizma“ u Rusiji, preduzimaju se mere\nPredsednik Rusije Vladimir Putin obavešten je o talasu „telefonskog terorizma“ u Rusiji, trenutno se preduzimaju sve mere za pronalaženje odgovornih za seriju... 14.09.2017, Sputnik Srbija\nrusija, vesti, svet, vladimir putin, dmitrij peskov\n16:56 14.09.2017 (Osveženo: 18:18 14.09.2017)\n© AP Photo / Pavel GolovkinObezbeđenje pregleda posetioce tržnog centra u Moskvi nakon niza telefonskih dojava o podmetanju bombe\nPredsednik Rusije Vladimir Putin obavešten je o talasu „telefonskog terorizma“ u Rusiji, trenutno se preduzimaju sve mere za pronalaženje odgovornih za seriju telefonskih poziva sa pretnjama o „miniranju“ različitih objekata u zemlji, još je rano da se iznose verzije, izjavio je portparol Kremlja Dmitrij Peskov.\nDAEŠ podigao 130.000 Rusa na noge\n14 Septembar 2017, 13:33\n„Ovo je telefonski terorizam, telefonsko huliganstvo. Predsednik je, naravno, bio obavešten čim su počeli huliganski pozivi. Specijalne službe preduzimaju sve potrebne mere da bi se ustanovilo ko stoji iza ove serije poziva. Čekamo rezultate ovog rada“, istakao je Peskov.\nNa zahtev da komentariše saopštenja da su mogući razlozi za ovu seriju poziva vežbe Službe bezbednosti Ukrajine (SBU) ili direktna naredba vlasti o proveri sistema bezbednosti, Peskov je rekao da je besmisleno komentarisati takva obrazloženja.\n„Nema apsolutno nikakvog smisla da komentarišem ova obrazloženja. Ponavljam još jednom: ovo je telefonski terorizam i upravo tako treba da se kvalifikuje i odatle svi polaze i preduzimaju mere za utvrđivanje odgovornih. Ovde nisu dozvoljena neka tumačenja, neophodno je sačekati konkretne rezultate mera koje se preduzimaju“, naglasio je Peskov.\nTalas anonimnih poziva o „miniranju“ raznih administrativnih i poslovnih zgrada nastavlja se peti dan u Rusiji. Vrhunac se dogodio 12. i 13. septembra. U sredu su pretnje stigle do Moskve, u prestonici su se ticale 50 objekata, pre svega železničkih stanica i velikih trgovačkih centara, evakuisano je 40.200 osoba. U utorak i sredu je u čitavoj zemlji zbog anonimnih poziva sa pretnjama od više od 420 predmeta evakuisano preko 130 hiljada ljudi. Pripadnici policije ispitali su sve objekte, a pretnja od eksplozije nije potvrđena.\nJutros je izvor u policiji izjavio za Sputnjik da su pozive sa pretnjama o „miniranju“ širom Rusije inicirali ljudi povezani sa terorističkom grupom DAEŠ. Izvor je rekao da određeni broj neposrednih izvršilaca poziva dolazi iz inostranstva. Izvor je takođe istakao da će za ovim licima biti raspisana međunarodna poternica.


Atrativo Bend| Ludi Kamen\nMuzika / Atrativo Bend\nWeb site: www.atrativobend.rs\nMuzički sastav - ATRATIVO band je spoj veoma iskusnih, kvalitetnih, muzičko obrazovanih članova koji svoje iskustvo, energiju i profesiolni odnos prema muzici, predano pokazuju na svakoj svirci i uvek se trude da kvalitet tona i samog izvođenja pesama bude na najboljem mogućem nivou, pa samim tim i sebe, a i svoj bend, predstave u najboljem mogućem svetlu!\nRepertoar koji izvodimo na našim nastupima, prilagođen je svim vrstama svečanosti, a taj "atraktivni" i interesantni momenat koji nas čini malo drugačijim je zvuk saksofona na početku muzičkog programa, a kasnije naravno taj isti saksofon zamenjuje harmonika koja uvek ulepša taj "boemski" narodnjački deo programa.\nNadamo se da ćemo uz Vas i sa Vama biti najatraktivniji i najpozitivniji deo Vašeg slavlja.\nTrajanje sviranja: 9h\nbendovi za svadbe beogradmuzika za proslave (krštenja, rođendani)\nNeka Allegretto String Quartet bude melodičan početak vašeg savršenog dana.\nBetty Boom je idealno rešenje za urbaniji tip svadbe zbog svoje originalne postavke, zvuka i repertoara, energičnog nast......\nAnsambl GROŠ iz Niša, ponudiće Vam 30 godina iskustva, osmeh na licu i lepe uspomene na prijatne trenutke provedene uz n......\nHelga i Hogari bend\nBend „HELGA I HOGARI“ je sastavljen od šest muzičara koji blisko i uspešno sarađuju već više od petnaest godina. Pet instrumentalista – bubnjar, basista, klavijaturista, gitarista i saksofonista, koji i pevaju, u kombinaciji sa ženskim vokalom, vrlo specifično i sa prepoznatljivim stilom obrađuju različite muzičke pravce. Ideja da se bend upravo ovako zove proističe iz činjenice da se jedini ženski vokal zapravo (ne umetnički) zove Helga, a nastavak „Hogari“ nastao je kao asocijacija i podsećanje na višedecenijski aktuelan strip „ Hogar Strašni“.